Usvojen set zakona za povećanje plaća svim radnicima u RS\nNarodna skupština usvojila je večeras, po hitnom postupku, set zakona čije izmjene i dopune rezultiraju povećanjem plaća svih zaposlenih u Republici Srpskoj.\nUsvojeni su zakoni o izmjenama i dopunama Zakona o radu i o porezu na dohodak, Zakoni o plaćama zaposlenih u organima uprave Republike Srpske, u Ministarstvu unutrašnjih poslova RS, u oblasti prosvjete i kulture, u javnim službama RS, u institucijama pravosuđa, u javnim ustanovama u oblasti zdravstva RS, te Zakon o plaćama i naknadama sudija i javnih tužilaca u RS.\nNarodna skupština je, po hitnom postupku, usvojila i Zakon o izmjenama Zakona o krivičnom postupku Republike Srpske, kojim se propisuje da se posebne istražne radnje mogu odrediti za krivična djela protiv Republike Srpske, protiv čovječnosti i međunarodnog prava, terorizma, kao i za krivična djela za koja se prema Krivičnom zakonu može izreći kazna zatvora od tri godine ili teža kazna.\nPoslanici su usvojili Zakon o izmjenama i dopunama Zakona o općem upravnom postupku, kojim će se poboljšati pristup i uspostavljanje dobre uprave kao najvažnijeg građanskog prava, u smislu da se ovim procesno-pravnim uređivanjem omogući potpunije ostvarivanje prava građana.\nUsvojen je i Zakon o izmjenama i dopunama Zakona o matičnim knjigama, čime se nastavljaju reforme u oblasti matičnih knjiga, koje će nakon provođenja doprinijeti daljem unapređenju elektronske baze matičnih knjiga i poboljšanju međusobne razmjene podataka u matičnim službama.\nNarodna skupština RS je usvojila i Zakon o kulturi, kojim se sistemski uređuju opći interes i načela u kulturi, obavljanje kulturnih djelatnosti, prava, obaveze i odgovornosti svih subjekata, uslovi za obavljanje djelatnosti i postupak za sufinansiranje i finansiranje djelatnosti u kulturi, kulturna politika i druga pitanja od značaja za ovu oblast.\nUsvojeni su i Zakon o izmjenama i dopunama Zakona o izvršnom postupku, kojim se izvršavaju odluke Ustavnog suda RS i Ustavnog suda BiH, kao i Zakon o izmjenama i dopunama Zakona o sudskim taksama, kojim bi rokovi zastarjelosti trebalo da budu izjednačeni sa rokovima zastarijevanja ostalih javnih prihoda.\nNarorna skupština usvojila je Zakon o izmjenama i dopunama Zakona o naučnoistraživačkoj djelatnosti i tehnološkom razvoju kojim se stvaraju pretpostavke i uslovi za dostizanje strateških ciljeva u oblasti nauke i tehnologije.\nPoslanici su, po hitnom postupku, usvojili Zakon o izmjenama Zakona o porezima na držanje, upotrebu i nošenje dobara, kojim se oslobađa od oporezivanja posjedovanje registriranog oružja-lovačkog karabina, kao i kombinovanog lovačkog oružja i lovačke puške.


PRESEK - Pojačana kontrola vozila u saobraćaju - Magazin Pressek\nPojačana kontrola vozila u saobraćaju\nBy pressek, foto:pixabay/JamesQube Ponedeljak, 16. april 2018.\nSaobraćajna policija, ove nedelje sprovešće pojačanu kontrolu brzine kretanja vozila, a akcija će trajati do nedelje 22. aprila.\nOva akcija će početi danas u svim državama članicama međunarodne organizacije TISPOL (Mreža saobraćajnih policija Evrope). Reč je o ukupno 32 države (28 država članica Evropske unije, Švajcarskoj, Norveškoj, Srbiji i Gruziji).\nU okviru ove međunarodne akcije, realizovaće se i akcija „Speed Marathon”, koja se takođe sprovodi na svim evropskim putevima, a tokom koje će biti merena brzina na najvažnijim putnim pravcima neprekidno u trajanju od 24 časa, od 18. aprila u 6 časova do 19. aprila u 6 časova.\nTokom prošlogodišnje akcije „Speed Marathon”, za 24 časa na evropskim putevima otkrivena su ukupno 151.073 prekršaja prekoračenja brzine, od čega je u Republici Srbiji otkriveno 2.895 prekršaja.


NVO „Ugostitelji Crne Gore“:Angažovati domaću radnu snagu – Portal Kotor\nNVO „Ugostitelji Crne Gore“:Angažovati domaću radnu snagu\nVeliki broj ugostitelja sa primorja i ove godine se suočava sa nedostatkom domaće radne snage pa su primorani da radnike “uvoze” iz zemalja Regiona.\nKako bi riješili taj dugogodišnji problem NVO “Ugostitelji Crne Gore” poziva sva zainteresovana lica koja se nalaze na evideniciji Zavoda za zapošljavanje da se prijave za sezonski posao na našem primorju. Zainteresovani kandidati prijave mogu slati na e-mail adresu crnagora@ugostitelji.me\nSmatramo da bi veće radno angažovanje domaće radne snage u sezoni doprinijelo boljem punjenju budžeta jer će se novac koristiti za finansiranje zdravstvenog, obrazovnog i ostalog javnog sektora.\nNVO “Ugostitelji Crne Gore” kao odgovorno udruženje želi da da prioritet domaćoj radnoj snazi, svjesni specifične ekonomske situacije izazvane zdravstvenom krizom zbog koje je u posljednjih nešto više od godinu oko 30.000 ljudi ostalo bez posla.\nNa ovaj način želimo da ohrabrimo domaće radnike da se prijave za sezonske poslove jer će na taj način doprinijeti punjenju kućnog budžeta ali i državne kase.\nU krajnjem, angažovanjem domaće radne snage sprečavamo odliv novca iz Crne Gore.\n(NVO ”Ugostitelji Crne Gore”)\nTags: NVO Ugostitelji Crne Gore


Obnova voznog parka JP "Subotica-trans" - YU ECO RTV\nNaslovna / Društvo / Obnova voznog parka JP „Subotica-trans“\nObnova voznog parka JP „Subotica-trans“\nGoran 28 децембра, 2021\tDruštvo Napiši komentar 158 Pregledi\nTokom ove godine JP “Subotica-trans” obnovilo je vozni park sa 11 novih autobusa marke “Man”. Poslednja 3 kupljena su novcem koji je obezbeđen rebalansom budžeta grada iz decembra ove godine.\nJP “Subotica-trans” organizovalo je danas promotivnu vožnju do Kelebije u cilju promocije novonabavljenog autobusa marke “Man”. Ovaj autobus voziće na dužim relacijama, a služiće i za prevoz sportskih ekipa. Autobus je opremljen savremenom opremom kako bi putnicima bio obezbeđen maksimalan komfor.\nGradonačelnik Stevan Bakić izjavio je nakon vožnje novim autobusom da je ovo jedan od 3 autobusa koje je JP „Subotica-trans” nabavilo zahvaljujući sredstvima iz budžeta grada koja su obezbeđena rebalasnom budžeta od 2.decembra ove godine. Nabavkom ova 3 autobusa, zaokružena je nabavka autobusa za ovu godinu u kojoj je vozni park preduzeća obnovljen sa ukupno 11 novih “Manovih” autobusa.\nIz JP “Subotica-trans” ističu da je nabavkom novih vozila iz upotrebe izbačeno dve vrste vozila, a za narednu godinu najavljen je nastavak nabavke novih vozila i podmlađivanja voznog parka ovog preduzeća.\nPrethodna Sportska 2021. godina u Subotici bila je u znaku ženskog fudbala i borilačkih sportova\nSledeća Deca iz hraniteljskih porodica dobila tablet računare


Režim Aleksandra Vučića gubi podršku građana – Podrinske\nRežim Aleksandra Vučića gubi podršku građana\nUkidanje Uredbe o prostornom planu posebne namene za projekat “Jadar” je nova pobeda građana Srbije koji nisu odustali od protesta i blokada saobraćajnica uprkos pritiscima kojima su bili izloženi.\nU Srbiji mora da bude doneta odluka o zabrani iskopavanja litijuma i bora sa snagom zakona. Ta odluka mora da onemogući bilo kome drugom da nastavi tamo gde je Rio Tinto stao. Takva odluka je jedina garancija da ovo nije predizborni trik kojim se projekat “Jadar” samo odložio.\nI dalje nam duguju odgovor na pitanje koliko su života planirali da unište projektom Rio Tinto. I dalje su batinaši sa mosta u Šapcu na slobodi. I dalje su na slobodi odgovorni za poternice za advokatima, novinarima i maloletnicima. Zbog svega toga neko će morati da odgovara.\nRežim Aleksandra Vučića gubi podršku građana zbog toga što od Srbije pravi zemlju prljavih tehnologija i jeftine radne snage. Zajedno za Srbiju i OGP AKCIJA, kao deo koalicije MORAMO želi da se Srbija razvija drugačije i to će ponuditi građanima. Borba za zdravu životnu sredinu ni ovom pobedom nije gotova, a sledeći korak je da u aprilu još jednom kažemo SNS šta mislimo o tome što ugrožavaju zdravlje i budućnost ljudi u Srbiji.\nBeograd, 20. januar 2022. godine\nInformativna služba OGP AKCIJA


Abazović: Pozivam američke investitore da ulažu u CG – Bankar.me\nFebruary 24, 2021 CRNA GORA, FINANSIJE, SVE VIJESTI Leave a comment\n“Crna Gora je zemlja sa ogromnim potencijalom i nema sumnje da ćemo u doglednom periodu biti magnet za privlačenje stranih investitora”, kazao je potpredsjednik Vlade.\n“Predstavnici Američke privredne komore su iskazali želju za još intenzivnijom i otvorenijom saradnjom sa Vladom Crne Gore. Oni su potpredsjednika Abazovića upoznali sa aktivnostima koje je njihovo poslovno udruženje imalo u prethodnom periodu sa ciljem unapređenja poslovnog ambijenta i privlačenja američkih i drugih investitora u Crnu Goru. Iz AmCham Montengro su istakli da kontinuirano rade na poboljšanju poslovne klime kroz njegovanje partnerskog odnosa sa Vladom Crne Gore, kako bi se privukli novi investitori i podstakao ekonomski i sveukupni razvoj naše države”, navodi se u saopštenju Vlade.\n“Oni su se usaglasili da je potrebno aktivno raditi na stvaranju poslovnog ambijenta zasnovanog na vladavini prava, kako bi osnažili sigurnost kapitala i privukli što više renomiranih investitora iz Sjedinjenih Američkih Država i zapadnoevropskih zemalja”, piše u saopštenju.\nPOJMOVIamcham crna gora američke investicije\nPrevious Inflacija u evrozoni i EU naglo porasla u januaru\nSljedeći Mask izgubio 15 milijardi dolara za jedan dan


Fondacija Vasilije Mokranjac u saradnji sa Narodnim muzejem u Beogradu obeležava 35 godina od upokojenja jednog od najznačajnijih stvaralaca srpske muzike. Tim povodom u nedelju, 1. decembra u 20 časova u Atrijumu Narodnog muzeja u Beogradu održaće se Koncert kamerne muzike Vasilija Mokranjca.\n27.11.2019. - 10:15h pr\nGudački kvartet Vollmondfoto: Promo/Fondacija Vasilije Mokranjac\nOvo je drugi u nizu koncerata iz ciklusa posvećenog velikanu naše umetničke muzike, kompozitoru Vasiliju Mokranjcu, a povodom obeležavanja 35 godina od njegove smrti.\nKoncert će otvoriti Mokranjčev Gudački kvartet u d-molu, delo nastalo za vreme kompozitorovih studija na Beogradskoj muzičkoj akademiji, 1949. godine. Javno predstavljanje ove kompozicije bilo je na Radio Beogradu u interpretaciji Beogradskog kvarteta, dok će ga u nedelju izvesti mlad i perspektivni gudački kvartet Vollmond. Iste večeri na programu će biti i Sonata za violinu i klavir Vasilija Mokranjca, koju će izvesti koncertmajstor beogradske filharmonije, violinista Miroslav Pavlović i pijanistkinja Biljana Gorunović. Pored Mokranjčevih dela, publika će na koncertu imati prilike da čuje i dela Johana Sebastijana Baha u izvođenju violončelistkinje Sandre Belić i pijanistkinje Ljiljane Vukelje.\nU sklopu programa obeležavanja 35 godina od upokojenja Vasilija Mokranjca, Fondacija Vasilije Mokranjac će tokom decembra meseca relizovati i promociju CD-a integralnog klavirskog opusa Vasilija Mokranjca pijaniste Ratimira Martinovića, kao i klavirski resital Sanje Sodad u Beogradu i Novom Sadu.\nUlaz na sve koncerte je besplatan, a programi se održavaju uz podršku Ministarstva kulture Republike Srbije, Sekretarijata za kulturu Grada Beograda i SOKOJ-a i uz partnersku saradnju Srpske akademije nauka i umetnosti, Fakulteta muzčke umetnosti, Radio televizije Srbije, Muzičke omladine Beograda, Zadužbine Ilije M. Kolarca i drugih.\nnarodni muzejkamerna muzika


Ogranak Kolubara - Lazarevac - Izvršeno uzorkovanje sedimenata\nIzvršeno uzorkovanje sedimenata\nU dvadesetoj nedelji projekta ispumpavanja vode iz površinskog kopa „Tamnava-Zapadno polje” nastavljeno je sa izmenjenim tehnološkim režimom. Nisu uočene bilo kakve aktivnosti koje bi mogle narušiti integritet kvaliteta parametara životne sredine, kao i kvalitet ispumpane vode.\nPredstavnici Gradskog zavoda za javno zdravlje Beograd su izvršili uzorkovanje sedimenata sa poplavljenog kopa. Stručnjaci Svetske banke su dali saglasnost na plan i obim analize uzorkovanih sedimenata. Izvršena je poseta predstavnika Sekretarijata za zaštitu životne sredine Grada Beograda sa delegacijom medjunarodnog nivoa.\nAgencija za zaštitu životne sredine vrši redovno uzorkovanje, analizu i monitoring kvaliteta vode, a rezultati govore da je kvalitet vode koja se ispumpava zadovoljavajući. Nije bilo nikakvih odstupanja u oblasti tretmana sa gorivima i mazivima na lokaciji ispumpavanja.\nTokom dvadesete nedelje projekta nije bilo poziva, žalbi i prijava zainteresovnih strana po bilo kom osnovu.


Vučić: Otkaz Kataiju nepravda – ASinfo Portal\nVučić: Otkaz Kataiju nepravda\nPredsjednik Srbije Aleksnadar Vučić rekao je danas da se ne stavlja otvoreno ni na jednu političku stranu u SAD, ali da je imao potrebu da zaštiti srpskog fudbalera, jer smatra da je nepravedno i da nije demokratski da dobije otkaz, ne zbog loše igre, već zbog komentara njegove žene na mrežama.\n“Ne mislim da je vrhunac demokratije da otpustite fudbalera ne zato što loše igra, već zato sto njegova zena negde nesto pise”, rekao je Vučić u Nišu novinarima upitan da prokomentariše svoj stav povodom otpuštanja srpskog fudbalera, te da li se stavlja na stranu Donalda Trampa.\nOn je ukazao da kod nas postoji krivično djelo širenje rasne i nacionalne mržnje i da bi žena fudbalera trebalo da odgovara po toj osnovi, ako ona postoji.\n“Izvinjavam se što sam stao na stranu našeg državljanina i što mislim da je nepravedno to što mu se dogodilo”, kazao je Vučić.\nOn je ponovio da želi Americi da prevaziđe sve teškoće, a povodom insinuacija da podržava Trampa, što, kako neki primećuju, “nije pametno”, ukazuje da želi Americi da izađe iz problema, jer je to i za nas dobro, a da, inače, Džoa Bajdena poznaje bolje od Trampa.\nA, šta bi bilo bolje za Srbiju poslije predsjedničkih izbora u SAD, o tome, kaže, može da priča, ali izbjegava.\n“Ako ste zaključilo da je to Tramp, ja neću da vam negiram, ali to ste vi pricali i za ranije kada se nisam izjašnjavao, sem što sam učestvovao na predavanju, koje je jedan drugi predsednički kandidat organizovao. To ću uvek da radim i da cuvam ugled Srbije”, poručio je predsjednik.\n“Ali sam imao potrebu da zaštitim pravo na rad nekog fudbalera jer ima pravo na rad čoveka koji nikome ništa nije skrivio”, ukazuje Vučić.\n“Ako njoj ne kažete da je počinila krivično djelo, a muža otpuštate, ako je to demokratija kojoj težimo, ne krijem da se zalažem za malo više i bolje demokratije”, istakao je.\nVičić je rekao i da želi Americi da izađe iz svih problema i da je uveren u njen brzi rast, jer njihov izlazak iz krize znači i izlazak EU, a to je dobro i za rast Srbije.\nSrpski fudbaler Aleksandar Katai od prije par danas više nije igrač LA Galaksija, a do raskida saradnje je došlo nakon što je njegova supruga Tea Katai na društvenim mrežama komentraisala dešavanja u SAD i vrijeđala demonstrante koji su na ulicama zbog ubistva Afroamerikanca Džordža Flojda.\nMihajlović sat vremena trenira pa radi sa ekipom\nBaloteli stigao na trening, zaštitar ga otjerao


фебруар 2017. – RTI FM\nČUDESNA SUDBINA JEDNOG BUGARSKOG RADIJA\nJavni bugarski radio BNR, prisiljen da zbog cene autorskih prava emituje muziku staru više od 70 godina. Radio BNR od početka ove godine emituje pesme Glena Milera i komade baroknog kompozitora Antonija Vivaldija jer zbog visokih cena autorskih prava može\nNOVOSAĐANKA NAS PREDSTAVLjA NA EVROSONGU\nPredstavnica Srbije na 62. Pesmi Evrovizije biće srpska pop pevačica Tijana Bogićević. Odluku o srpskoj predstavnici doneli su urednici Muzičke redakcije RTS-a. Tijana Bogićević trenutno živi i radi u Sjedinjenim Američkim Državama. Već je učestvovala na Pesmi Evrovizije 2011. godine\nAko želite da vidite kako će možda izgledati urbanističko rešenje prostora u Šafarikovoj ulici, tačnije plan izgradnje višespratne garaže, ali i mogućeg podzemnog prolaza na uglu Uspenske i Jevrejske ulice, to možete uraditi u Skupštini grada, jer je tamo izložen


Salaščani na granici, Podrinje još uvek u igri - Ozon Media\nSremska Mitrovica – Budućnost iz Salaša Noćajskog poražena je u Novom Sadu od ekipe Kabela i trenutno se nalazi na granici zone ispadanja, dok se Podrinje pobedom još uvek drži u borbi za baraž i popunu Zone.\nSalaščani su u 25. kolu Novosadsko-sremske zone u Novom Sadu zabeležili četvrti uzastopni poraz na gostujućim terenima, a ovoga puta uspešniji od njih bili su fudbaleri novosadskog Kabela koji su sa 3:1 ponovo vratili klub iz Salaša pred vrata zone ispadanja u Prvu fudbalsku ligu Sremska Mitrovica.\nKada je reč o petom rangu takmičenja, Podrinje iz Mačvanske Mitrovice delimično može biti zadovoljno nastupom prethodnog vikenda. U Vrdniku je pobeđen Rudar sa 2:1, ali je zbog ubedljivog trijumfa 1. maja iz Rume nad ekipom iz Brestača, mačvanskim crveno-belima ova pobeda samo nastavak borbe za plasman u baraž za popunu Novosadsko-sremske zone.\nPodsetimo, Podrinje trenutno zaostaje tri boda za drugoplasiranim Prvim majem iz Rume, a do kraja je ostalo još šest utakmica.\nPriznanje za predsednicu Dekalenda


Gojković šefu Misije OEBS-a: Unapređen je rad Skupštine, zakoni se ne donose po hitnom postupku | Insajder\nGojković šefu Misije OEBS-a: Unapređen je rad Skupštine, zakoni se ne donose po hitnom postupku\nPredsednicа Skupštine Srbije Mаjа Gojković izjavila je dаnаs tokom sastanka sa šefom Misije OEBS u Srbiji Andreom Oriciom da je došlo do unаpređenja rаdа Skupštine odlukom dа se zаkoni ne donose po hitnom postupku, osim kаdа je to nužno, kao i prilikom rаtifikаcijа međunаrodnih sporаzuma. Ona je navela i dа više nemа spаjаnjа tаčаkа dnevnog redа.\n“Gojković i Oricio su ukаzаli nа uspešnu sаrаdnju i podršku Misije OEBS rаdu Ženske pаrlаmentаrne mreže, kаo vаžnom аspektu аktivnosti Pаrlаmentа, а Oricio je iskаzаo spremnost zа nаstаvаk sаrаdnje sа Ženskom pаrlаmentаrnom mrežom, kаo i neformаlnom Zelenom poslаničkom grupom”, navedeno je u saopštenju.\nDa će doći do promene prakse u Skupštini Srbije oko usvajanja zakona u objedinjenoj raspravi i po hitnom postupku, prvo je najavio predsednik Srbije Aleksandar Vučić. To je učinjeno nakon što je Evropska komisija objavila Izveštaj o Srbiji, u kojem se kritikuje rad srpskog parlamenta. U njemu je navedeno “postupci vladajuće koalicije doveli do pogoršavanja rasprave o zakonima i zaključcima, što je podrilo uvid parlamenta u rad izvršne vlasti”.\nNakon Aleksandra Vučića, i predsednica Skupštine Maja Gojković je saopštila da više neće biti usvajanja zakona po hitnom postupku. Ona je, komentarišući kritike iz Izveštaja Evropske komisije (EK) u delu koji se odnosi na rad parlamenta, navela i da će budžet, kao najvažniji zakon, biti razmatran samostalno i da će vreme za to predviđeno biti duplo duže.\nGodinama unazad veliki broj zakona u Skupštini Srbije usvajan je po hitnom postupku. To znači da su se poslanicima predlozi zakona, umesto najmanje 15 dana ranije, dostavljali svega nekoliko dana pre početka sednice. To je bio slučaj i sa zakonom o budžetu, kojim se usvaja plan trošenja novca građana Srbije tokom naredne godine.\nOd tada su u skupštinsku proceduru ušli izveštaji nezavisnih institucija koji godinama nisu razmatrani, a ispunjen je i zahtev opozicije da se u parlamentu raspravlja o Kosovu.


Značajno pojačavanje mjerenja kvaliteta zraka u KS - Istinomjer\nZnačajno pojačavanje mjerenja kvaliteta zraka u KS\nZnačajno pojačavanje mjerenja kvaliteta zraka u KS, uključujući i izmještanje stanice za mjerenje zraka s Vijećnice na njenu prethodnu lokaciju u Alipašnoj ulici.\nVlada Kantona Sarajevo 22. novembra 2019. godine imenovala je Radnu grupu za izradu Elaborata opravdanosti uspostave Centra za upravljanje kvalitetom zraka u Kantonu Sarajevo.\nKrajem oktobra 2019. godine u Sarajevu je izgrađena prva punionica za vozila na prirodni gas.\nPunionica na CNG (komprimirani prirodni gas) izgrađena je u neposrednoj blizini poslovno-tehničkog objekta Sarajevogasa u Butilama, a kako je saopćeno “dio je strateškog interesa Vlade Kantona Sarajevo u nastojanju da se Kanton Sarajevo uvrsti među okolinski proaktivne sredine, te smanji koncentracija zagađujućih supstanci u atmosferi”.\nProjekat u vrijednosti od 1.875.000 KM realiziran je sredstvima Vlade Kantona Sarajevo i Sarajevogasa, a nadzor nad izvođenjem radova je vršio IPSA Institut.\nSaopćenje, Vlada KS, 26.10.2019.\nIz Ministarstva prostornog uređenja, građenja i zaštite okoliša Kantona Sarajevo rečeno je početkom aprila 2019. godine da je “u ovoj godini planirana nabavka nove opreme radi poboljšanja monitoringa kvaliteta zraka”.\nIzmeđu ostalog, planirana je nabavka analizatora za mjerenje azotnih oksida na novopostavljenoj mjernoj stanici na krovu Doma zdravlja ¨Ilidža¨ kao i analizatora za praćenje koncentracije vodik sulfida, koji je prisutan na području ove opštine, a do sada nije bilo uslova za njegovo praćenje. Time bi se stekli preduslovi za oslobađanje mobilne stanice sa ovog lokaliteta, koja bi uz predviđene dodatne analizatore (mirisa, merkaptana), bila na raspolaganju za mjerenja na lokalitetima Vogošće, Smiljevića i Butila.\nU dokumentu o realizaciji mjera Vlade KS za prvu godinu mandata stoji da izmještanje mjerne stanice sa Vijećnice na prethodnu lokaciju nije moguće, zato što lokacija u Alipašinoj ne odgovara Pravilniku o mjerenju, te je iz tog razloga stanica i izmještena sa ove lokacije.\nJU Zavod za javno zdravstvo pokrenuo je postupak javne nabavke opreme za poboljšanje monitoringa kvaliteta zraka nakon što je Vlada Kantona Sarajevo donijela Odluku o zaduženju Kantona za kredit za te namjene, u vrijednosti od 400.000,00 KM. Planirana je nabavka analizatora za mjerenje lako isparljivih organskih supstanci, sumporvodika, merkaptana, mirisa i to na lokacijama RCUO Smiljevići i Postrojenju za prečiščavanje otpadnih voda Butila.\nUz to, biće nabavljen uređaj za mjerenje udjela vrste ugljika u odnosu na to da li potiče iz saobraćaja ili sagorijevanjem drveta.\nZbog provjere efikasnosti poduzetih mjera za smanjenje emisija biće nabavljen, između ostalog, i analizator za mjerenje sumpor-vodika na području Općine Ilidža za mjerenje zagađenosti iz prirodnih izvora, tzv. sumpornih vrela.\nNabavka dodatne opreme će mobilnoj stanici omogućiti vršenje mjerenja i u općinama u kojima nije uspostavljen kontinuirani monitoring, kao što su Hadžići, Vogošća, Novo Sarajevo.


Život posle državnog posla: Gde odlaze javni funkcioneri | 013 info\nCINS\tČet, 16/09/2021 - 18:59\nFilip Banković, nekadašnji izvršni direktor Telekom Srbije, prešao je da radi u Roaming Networks uprkos odluci Agencije za sprečavanje korupcije. Ta odluka je kasnije poništena jer se Banković više ne smatra funkcionerom. Analiza CINS-a pokazuje da je, od 2018. do kraja juna 2021. godine, Agenciji podneto ukupno 98 zahteva funkcionera da nakon javnih funkcija pređu da rade na drugo radno mesto.\n„Ako je, recimo, neki funkcioner izuzet autentičnim tumačenjem, a (prethodno) je dao lažne podatke, nije prijavio imovinu ili slagao za nešto što je krivično delo, ako je to i namerno uradio, bio bi oslobođen odgovornosti za to”, objašnjava.\nOn nije odgovorio na pitanja koja smo mu poslali imejlom. U žalbi je, između ostalog, Banković tvrdio da poslovi koje bi obavljao u Roaming-u nisu povezani sa delatnošću Telekoma, niti sa poslovnim odnosom između dve firme dok je on bio na funkciji.\n„Napominjem da kao član Izvršnog odbora Telekoma Srbija a.d. nisam odlučio o pravima i obavezama Roaming Networks doo zato što bi odluke koje su donete bile donete i bez mog glasa, glasovima preostalih članova Izvršnog odbora“, napisao je u žalbi Banković.\n„Ja ljude znam odavno, oni nisu ništa radili ovde, oni rade samo sa arapskim zemljama. (…) Imamo zajedničke prijatelje, oni su poreklom odavde (iz Pazara), znam ljude privatno skroz“, kaže Ljajić.\nBayegan group i košarkaš Mirsad Jahović su u aprilu 2020. donirali mobilni rendgen aparat za kovid bolnicu u Novom Pazaru, koji je u tim trenucima predstavljao žarište zaraze virusom korona. Vrednost aparata je procenjena na više od 35.000 dolara, piše RTV Novi Pazar.\nNenamerni previd Nikole Petrovića\nPrilikom provere mogućeg sukoba interesa Agencija za sprečavanje korupcije se najviše oslanja na tvrdnje funkcionera, pretragu na internetu i izjave institucija.\nNenadić kaže da je logično da se prvo obrate organu gde je funkcioner bio zaposlen, ali da bi trebalo da postoji mehanizam u slučaju da te informacije nisu potpune. On ističe da ne postoji mogućnost da neko „sa strane“ ukaže na nešto sporno pre nego Agencija da saglasnost, jer postupak nije javan.\nTako je, prema pisanju BIRN-a, Nikola Petrović, kum predsednika Aleksandra Vučića i nekadašnji direktor javnog preduzeća Elektromreže Srbije (EMS), nakon isteka mandata postao direktor i suvlasnik firme Mini hydro investments. Posredno je 2017. i 2018. ušao u vlasništvo firmi koje se bave mini hidroelektranama – Eco Energo group, MHE Jabukovik i Županj.\nIako je za radni odnos u Eco Energo Group dobio saglasnost Agencije, Petrović je saglasnost za Mini hydro investments i MHE Jabukovik, kao i još jednu firmu – Eko Vlasina tražio tek nakon BIRN-ovog teksta. Pri tome je naveo da je u pitanju „nenamerni previd“.\nSa obzirom da nije podnet u predviđenom roku, Agencija je zahtev odbila, što je nakon Petrovićeve žalbe potvrdio i Odbor Agencije.\nOva institucija nije odgovorila da li je zbog toga protiv Petrovića pokrenula postupak, dok iz Prekršajnog suda u Beogradu kažu da ga od 2017. do danas Agencija nije prekršajno gonila.\nKao problem Nenadić ističe i da ne postoje jasni kriterijumi zbog kojih funkcioner ne bi mogao da zasnuje radni odnos ili poslovnu saradnju. Kako kaže, to podleže u velikoj meri mogućnostima tumačenja od strane same Agencije.\nKao primer navodi situaciju u kojoj je Transparentnost pokušala da angažuje bivšeg Poverenika za informacije od javnog značaja, Rodoljuba Šabića.\nŠabić je tada od Agencije tražio saglasnost da, između ostalog, kao pravni ekspert radi na artikulisanju predloga pravnih rešenja, među kojima je oblast suzbijanja korupcije, oduzimanje nelegalne imovine, sukob interesa i suzbijanje pranja novca.\nAgencija je njegov zahtev odbila jer su dve organizacije ranije učestvovale u zajedničkom projektu, kao i jer je kancelarija Poverenika odlučivala o žalbama koje je Transparentnost upućivala.\nRodoljub Šabić u izjavi za CINS kaže da je ova zakonska odredba loša i nije u funkciji suzbijanja korupcije. Smatra da može da bude snažna u funkciji kažnjavanja ili odmazde onih funkcionera koji su u toku funkcije radili po savesti zakona, a nisu bili spremni da prihvate odgovarajuće naloge ili da čine ustupke.\n„Poverenik uvek rešava u javnom interesu, dakle bez obzira da li ste vi iz CINS–a, Transparentnost ili Žika podneli žalbu, ja ne raspravljam o tome da li je vaše subjektivno pravo da vi to vidite, nego da li je pravo javnosti da to vidi. Prema tome, potpuno je irelevantno ko je podnosio žalbu.“\nŠabiću je nakon ovoga Agencija još tri puta odbila da da saglasnost, pa je u dva navrata podneo žalbe Upravnom sudu, međutim tri godine čeka na sudsku odluku.


Đilas ponovo pozvao klubove i čelnike ABA na sastanak - Bhbasket\nRegionalni basket ABA liga Đilas ponovo pozvao klubove i čelnike ABA na sastanak\nĐilas ponovo pozvao klubove i čelnike ABA na sastanak\nPredsjednik Košarkaškog saveza Srbije Dragan Đilas poslao je pismo regionalnim savezima, klubovima i suvlasnicima ABA lige, u kojem ponovo traži da bude održan sastanak kako bi bio riješen problem na relaciji FIBA – Evroliga.\nPrvi čovjek KSS pismo je poslao košarkaškim savezima Slovenije, Hrvatske, Bosne i Hercegovine, Crne Gore, Makedonije, klubovima koji učestvuju u Jadranskoj ligi, ali i suvlasnicima ABA “Sidro” d.o.o. kako bi se pronašlo odgovarajuće rješenje i izbjegle suspenzije reprezentacija sa prvenstva Evrope.\n“Polazeći od više puta javno iznetih zajedničkih stavova svih da je regionalna liga potrebna za razvoj košarke, imajući u vidu problema sa kojim se suočavamo u odnosu na FIBA i Evroligu, apelujem da održimo u najkraćem mogućem roku sastanak kome bi prisustvovali predstavnici saveza, klubova, učesnika ABA lige, kao i predstavnici šest fizičkih lica, suvlasnika ABA ‘Sidro’ d.o.o”, napisao je Đilas.\nOn je poručio da vjeruje da se na tom sastanku može pronaći rješenje u skladu sa zahtjevima FIBA i Evrolige kako bi se prevazišla novonastala situacija.\n“Spremni smo da sastanak organizujemo u Beogradu, ali i da učestvujemo na njemu ako se održava u bilo kojem drugom mestu na teritoriji bivše Jugoslavije. Molim vas za hitan odgovor na našu inicijativu, jer su rokovi u okviru kojih treba da nađemo rešenje za prevazilaženje problema izuzetno kratki”, zaključio je Đilas.\nĐilas: Podjela klubova iz jedne zemlje ne dolazi u obzir\nĐilas: FIBA će priznati ABA ligu\nĐilas rekao da Regionalnoj ligi, ali…


- Prema poslednjem preseku, danas je vakcinisano 32.000 ljudi, a od početka imunizacije 24. decembra više od 80.500 osoba - naveo je Đerlek.\n- Izuzetno je važna brzina imunizacije, ako bi se odložila masovna imunizacije, onda bi se smatrala neuspešnom. Mora da postoji dovoljna količina vakcina, Srbija je nabavila veliku količinu i možemo da započenomo masovnu vakcinaciju i nadam se da će se trend nastaviti - istakao je državni sekretar.\n- Mi savetujemo građane da prime vakcinu koje trenutno ima, najviše trošimo kinseku 'Sinofarm' vakcinu. Razlika je u nijansama u metodologiji delovanja, a krajnji cilj je isti - stvaranje antitela i dobar imunološki odgovor na kovid-19 - naglašava Đerlek.\nOdgovarajući na pitanje kako se oseća posle primanja ruske vakcine "sputnjik", Đerlek je duhovito odgovorio na ruskom jeziku "očenь horošo" (vrlo dobro, prim. nov).


Vučić po drugi put narušio nezavisnost Narodne banke Srbije - Ekonomija - Dnevni list Danas\nPočetna » Ekonomija » Vučić po drugi put narušio nezavisnost Narodne banke Srbije\nPredsednik opet naredio guvernerki da kupuje zlato\nM. Obradović22.06.2021. 07:50\nPre malo više od dve godine predsednik Srbije Aleksandar Vučić došao je, prema sopstvenim rečima, na ideju da Narodna banka kupi zlato i kako je rekao, proverio to sa vrhunskim stručnjacima.\nOnda je u oktobru 2019. godine NBS kupila devet tona, a u novembru 2020. još tri tone zlata i ispunila zadatak predsednika. Tada je najavljeno da će se i dalje kupovati zlato za devizne rezerve, a pre nekoliko dana predsednik se, govoreći o KiM, dotakao i ekonomije pa i deviznih rezervi rekavši da će se ići na uvećanje rezervi zlata na 50 tona.\nU ovom trenutku Srbija ima 36,3 tona zlata u deviznim rezervama što vredi oko 2,2 milijarde dolara.\nOd oko 14 milijardi evra deviznih rezervi kojima upravlja Narodna banka Srbije, oko sedam milijardi se nalazi u prvoklasnim hartijama od vrednosti, oko 5,3 milijardi evra nalazi se u gotovini na depozitima inostranih banaka i oko 1,7 milijardi evra u zlatu.\nU svakom slučaju zakon i propisi o NBS regulišu ko se bavi čime kada se radi o deviznim rezervama, pa tako Savet guvernera NBS donosi Strategiju upravljanja deviznim rezervama, a kasnije operativno Izvršni odbor NBS upravlja rezervama na osnovu dokumenata pod nazivom Strateške i Taktičke smernice kojima se preciznije određuju način upravljanja deviznim rezervama, vrste aktive i alokacija deviznih rezervi.\nNigde u ovim propisima se ne pominje predsednik Republike, pa ipak i pre dve godine kao i pre nekoliko dana od njega saznajemo u koju vrstu imovine će samostalna i nezavisna centralna banka ulagati rezerve države.\nMiladin Kovačević, član Saveta guvernera NBS, ističe da je Savet doneo Strategiju upravljanja deviznim rezervama i da se u njoj predviđa da NBS oceni kada će kupovati koju vrstu aktive.\n„Donošenje Strategije je u domenu Saveta, a Izvršni odbor NBS donosi odluke o upravljanju rezervama“, istakao je Kovačević dodajući u odgovoru na pitanje zašto onda predsednik države govori o tome koliko će čega NBS kupiti da se za to što on govori obratimo njemu.\nOd Narodne banke Srbije nismo dobili odgovore na pitanja da li Strategije i Strateške i Taktičke smernice predviđaju povećanje zlata u deviznim rezervama.\nZa nekadašnjeg guvernera NBS Dejana Šoškića nema dileme da predsednik države nema nikakve nadležnosti po ovom pitanju i da njegove izjave direktno krše samostalnost Narodne banke.\n„Da podsetim i da NBS po pravilu automatski otkupljuje svo zlato proizvedeno u RTB Bor“, kratko je prokomentarisao Šoškić.\nI za ekonomistu Ljubomira Madžara ovo je samo još jedan primer u moru onih gde predsednik priča i odlučuje, vedri i oblači, žari i pali.\n„Mnogo toga sa formalne tačke gledišta nije pravno ispravno, ali on je predsednik daleko najjače stranke u parlamentu i može da progura sve što obeća. Ova izjava je u domenu u kom nije nadležan, već u domenu centralne banke koja bi trebalo da bude samostalna i suverena. Što se tiče kupovine zlata, ono se ne kupuje iz budžetske štednje, jer je poznato da se mi zadužujemo i da nam se javni dug približava 60 odsto BDP-a. Ako ovo ne znači povećanje deviznih rezervi već samo promenu oblika rezervi, to će se u javnosti percipirati kao povećanje rezervi, dosta dobar način da se zaseni prostota“, kritičan je Madžar dodajući da zlato ne nosi nikakav prinos osim ako se poveća njegova cena, a to bolje znaju svetski maheri i spekulanti nego birokratska državna administracija.\nU oktobru 2019. godine kada je NBS kupovala prvu tranšu zlata ono je na tržištu koštalo oko 48.000 dolara za kilogram, pa mu je cena rasla i kada je u novembru kupljena druga tranša vredelo je oko 60.000 dolara po kilogramu.\nU ovom trenutku kilogram zlata košta oko 57.000 dolara, nakon što je početkom meseca preskočila 60.000 dolara. Prema podacima Svetskog saveta za zlato na osnovu podataka u 2020. godini Srbija se u regionu Centralne i Istočne Evrope nalazi na sedmom mestu po visini zlatnih rezervi sa 2,16 milijardi dolara vrednim zlatom.\nIspred nas su Rusija, Turska, Poljska, Rumunija, Belorusija i Bugarska, a iza nas sve države regiona Zapadnog Balkana, kao i Slovačka, Mađarska, Ukrajina i Češka. Sa 50 tona zlata u rezervama, pri sadašnjoj ceni, prestigli bismo Bugarsku po iznosu zlatnih rezervi.\nAleksandar Vučićdevizne rezerveJorgovanka TabakovićLjubomir Madžarmiladin kovacevicNarodna banka SrbijeNBSsavet guverneraStrategija upravljanja deviznim rezervamazlatoBeograd\n23 reagovanja na “Vučić po drugi put narušio nezavisnost Narodne banke Srbije”\n22. juna 2021. u 08.15\nDevizne rezerve su važne za Republiku Srbiju jer Narodna banka Srbije otkupljuje svo zlato koje se proizvede u RTB Bor.\n22. juna 2021. u 08.41\nRečenica naručio.. Banke imaju najviše koristi.\n22. juna 2021. u 08.43\nJel se to spremamo za neke sankcije….


Facebook u problemu zbog popularne društvene mreže TikTok | Kosova.info\nDom|Najnovije|Facebook u problemu zbog popularne društvene mreže TikTok\nFacebook u problemu zbog popularne društvene mreže TikTok\nTikTok je na putu da ove godine prestigne globalnu reklamnu skalu Tvitera i Snapchata zajedno sa neprikosnovenim Jutjubom. I dok se mladi sve više sele na druge platforme, Fejbuk postaje sve zabrinutiji za svoju budućnost.\nPredviđa se da će platforma za deljenje videa u kineskom vlasništvu sustići YouTube do 2024. godine, kada se predviđa da će obe dobiti 23,6 milijardi dolara (18,2 milijarde funti) prihoda od reklama, uprkos tome što je TikTok lansiran 12 godina nakon rivala u vlasništvu Gugla.\nTikTok je prošle godine pretekao Snapchat, koji je ranije bio glavna mreža za tinejdžere i mlade, a do kraja ove godine će nadmašiti i Twitter.\nAnalize govore da će aplikacija ove godine utrostručiti prihode od reklamiranja i dostići cifru od 11,6 milijardi dolara, dok Snapchat i Twitter zajedno prihoduju 10,4 milijardi dolara.\n„Korisnička baza TikTok-a je eksplodirala u poslednjih nekoliko godina, a količina vremena koje korisnici provode u aplikaciji je neverovatna“, kaže Debra Aho Vilijamson za Gardijan, glavni analitičar Insider Intelligenca.\nTikTok je dobio svog milijarditog korisnika 2021. godine, četiri godine nakon globalnog lansiranja, upola manje vremena koje je trebalo Fejsbuku, Jutjubu ili Instagramu i tri godine brže od Vocapa. Ranije ove nedelje, analitičari data.ai-u su revidirali predviđanje da će TikTok ove godine dostići 1,5 milijardi mesečno aktivnih korisnika, nakon što je njihova analiza otkrila da je prešao tu prekretnicu za 100 miliona korisnika u prva tri meseca.\nKompanija pobeđuje u borbi za mlađe korisnike, onih u demografskoj grupi do 30 godina, gde Fejsbuk beleži najveći pad, a matična kompanija Meta pokušava da zaustavi egzodus tako što sve više ulaže u Instagram.\nUprkos tome što je TikTok navodno ograničen na one od 13 i više godina, oko 16% trogodišnjaka i četvorogodišnjaka gleda TikTok sadržaj, prema istraživanju koje je naručio medijski regulator Ofcom. A kada je u pitanju starosna grupa od pet do sedam godine to je oko 29%.\nMeta i dalje dominira tržištem – Fejsbuk ima 2,9 milijardi aktivnih korisnika mesečno, a Instagram još 2 milijarde. Insider Intelligence navodi da je njihov prihod od oglasa u 2024. iznosio 85 milijardi dolara na Fejsbuku, odnosno 82 milijarde dolara na Instagramu.\nUprkos tome, prošlog meseca se pokazalo da ga je strah od TikToka doveo do toga da Meta angažuje firmu za lobiranje i predstavi TikTok kao „pravu pretnju, sa naglaskom da je aplikacija u stranom, kineskom vlasništvu.\n„Meta se oštro borbi protiv TikToka za srca, umove i raspon pažnje mlađih, značajnog dela tržišta društvenih mreža“, kaže O’Brajen. „TikTok je doživeo zapanjujući rast korisnika od početka globalne pandemije, preuzimajući ogroman deo publike svojih konkurenata.\nMetina taktika ima za cilj da iskoristi sumnju promovisanu pod Trampovom administracijom da kineske kompanije, od telekomunikacionog giganta Huaveja do TikTokovog matičnog BiteDancea, predstavljaju pretnju po nacionalnu bezbednost i da su potencijalni kanali za prenos ličnih podataka u Peking.\nPod tim uticajem, Indija, jedno od najvećih svetskih tržišta za korišćenje društvenih mreža, je zabranila 59 kineskih aplikacija, uključujući TikTok. Međutim, Trampovi planovi da primora BiteDance da proda svoje međunarodne operacije američkoj firmi, kao što su Microsoft ili Oracle, nestali su nakon što je izgubio na predsedničkim izborima u SAD.\nTikTok je takođe bio pod pritiskom kod kuće jer je Peking nastojao da obuzda moć tehnoloških titana u zemlji. Suosnivač i milijarder Zhang Iiming neočekivano je u maju najavio da će se povući sa funkcije glavnog izvršnog direktora, a u novembru se odrekao uloge predsedavajućeg, pošto je BiteDance prošao kroz veliko restrukturiranje koje je podelilo na šest poslovnih jedinica.\nIako Meta ostaje mnogo veći igrač sa rastom prihoda 37% prošle godine, Zakerberg je osetio potrebu da pokrene komercijalni kontranapad kako bi ojačao i diversifikovano svoj poslovni model zasnovan na reklamama.\nZakerbergovi planovi za diversifikaciju prihoda usledili su nakon nesrećnog lansiranja direktnog TikTok imitatora Lassoa 2018. godine, koji je zatvoren nakon samo 18 meseci. Meta istrajava sa rivalskim video proizvodom kratke forme Reels, koji je lansiran na Instagramu 2020. i Fejsbuku prošle godine, ali uprkos njegovim naporima, TikTokov zamah ne pokazuje znake usporavanja.\n„Mnogi mladi ljudi su u potpunosti isključili Fejsbuk“, kaže Džejmi Mekjuan, viši medijski analitičar u Endersu za Gardijan. U Velikoj Britaniji, osobe do 30 godine provode vremena na TikToku onoliko koliko na Fejsbuku, Instagramu i Vocapu zajedno.\nČini se da su akcije Rusije ratni zločini


Pucnjava u sinagogi – “poruka Evropi” – BiGportal.ba\nPucnjava u sinagogi – “poruka Evropi”\nJedanaest ljudi je ubijeno u pucnjavi u sinagogi u Pitsburgu. Napadač se predao policiji.\nOvo nas podseća na smrtonosnu snagu antisemitizma u vreme kada je on obeležje politike evropskih desničara, piše za “Dojče vele” Martin Gak.\nNajsmrtonosniji antisemitski napad u istoriji Sjedinjenih Država je šokirao svet.\nNekoliko sati pre nego što je izvršio zločin, napadač je na društvenim mrežama izneo svoj plan – da svi vide: „HIAS voli da dovodi opasne uljeze koji ubijaju naš narod… Ne mogu da sedim i gledam kako ubijaju moj narod. Boli me briga, krećem.”\nHIAS je skraćenica za Hebrew Immigration Aid Society, (Jevrejsko društvo za pomoć imigrantima). Ta organizacija je osnovana krajem 19. veka u Njujorku da pomaže Jevrejima kako bi izbegli pogrom u Rusiji i Istočnoj Evropi. U poslednje vreme, to društvo je usredsredilo svoje napore na na zaštitu imigranata bez dovole boravka u SAD.\nZa čoveka koji je očigledno bio krenuo da „ubije sve Jevreje”, HIAS predstavlja onog „izdajničkog” Jevreja iz starih teorija zavere: To je perfidni Jevrej koji planira svetsku dominaciju kroz kontrolu međunarodnih finansija, podstiče špekulacije, kontroliše medije i aktivno radi na podrivanju verskog identiteta hrišćanskih naroda.\nJoš uvek su prisutni i jaki ti antisemitski klišei, koji su svojevremeno pomogli da se opravda iskorenjivanje Jevreja u pogromima, u koncentracionim logorima i masovnim ubistvima. Sada je Rotšild zamenjen Sorošem, a internacionalizam koji je Adolf Hitler osuđivao i pripisivao Jevrejima – sada je zamenio globalizam koji osuđuju Stiv Benon i njegovi savremeni desničari, piše Gak.\nTaj hor ekstremnih američkih glasova koji se preselio sa margina društva u mejnstrim – liberalne Jevreje u medijima, finansijama i vladi predstavlja kao moćne i opasne. Ta strategija demonizacije sada je donela svoje otrovne plodove i lako je identifikovati one koji su intelektualno odgovorni za ovaj gnusni napad.\nKako navodi u tekstu, Evropljani moraju kod sebe prepoznati slične znake antisemitizma.\nMađarski premijer Viktar Orban sproveo je jasnu antisemitsku izbornu kampanju koja je koristila Soroša kao simbol antimađarske globalne zavere.\nLider ekstremno desne Alternative za Nemačku, Aleksander Gauland, urla protiv „globalizovane klase” koja navodno zauzima pozicije u akademskim, medijskim, finansijskim i nevladinim organizacijama.\nBritanski evroskeptićki političar Najdžel Faradž, koji ponavlja upozorenje Henrija Forda protiv svetski udruženih Jevreja, nedavno je za Foks njuz rekao da je Soroš „najveća opasnost za čitav zapadni svet”.\nA italijanski ministar unutrašnjih poslova Mateo Salvini napao je Soroša optužujći ga da „Italiju hoće da napuni robovima migrantima” i finansijski uništi zemlju.\nI, baš kao što je napadač u Pitsburgu optužio HIAS, tako i Faradž, Salvini, Orban i drugi, optužuju Soroša i njegovu mrežu nevladinih organizacija za finansiranje invazije migranata u Evropi.\nOvi političari koriste argumente i jezik iz najmračnih delova našeg političkog nasleđa, a sve radi političke ekspeditivnosti.\n“Evropa se mora prodrmati iz stupora i samozadovoljstva u koji je pala nakon ovog napada. Mi Evropljani imamo jedinstvenu odgovornost, odogvornost koja se zasniva na krvi koja je natopila zemlju ovog kontinenta, da sprečimo ovu vrstu zverstva u Budimpešti, Drezdenu ili Varšavi. Vreme za akciju je – sada”, zaključuje Gak.


Filip Tršić (DS) podneo krivičnu prijavu protiv člana SNS za ugrožavanje sigurnosti – Podrinske\nFilip Tršić (DS) podneo krivičnu prijavu protiv člana SNS za ugrožavanje sigurnosti\nČlan Demokratske stranke Filip Tršić podneo je u sredu Osnovnom javnom tužilaštvu u Šapcu krivičnu prijavu protiv Miloša Arsenovića iz Srpske napredne stranke u kojoj ga tereti za ugrožavanje sigurnosti. Kako je naveo, on je 10. marta dolazio ispred njegove kuće u Majuru i pretio mu zbog političkog angažmana, uz upozorenje da „ne talasa zbog porodice“.\n-Miloš Arsenović me prvo presreo automobilom, pa došao ispred moje kuće. Bahato se ponašao, pretio da ćutim, zbog bezbednosti moje porodice. Bio je u vidno alkoholisanom stanju, govorio mi da ne ulazim u njihove kombinacije, pitao me zašto kritikujem vlast u državi i na lokalnom nivou. Zamerio mi je borbu za Fudbalski klub „Majur“, jer ne želim da ga Srpska napredna stranka preuzme od momaka koji imaju čistu, zdravu priču. Na njegovo ponašanje sam upozoravao predsednika Saveta Mesne zajednice Ivana Neškovića, koji mu je čak javno dao podršku. Da ga je upozorio, možda do ovoga ne bi došlo, kao i do napada na advokata Željka Obradovića, a u tom incidentu je i Arsenović učestvovao. Osećam se ugroženo, plašim se za porodicu i njihovu bezbednost- navodi Tršić.\nTršićev advokat Aleksandar Mijailović kaže da je to „školski primer ugrožavanja sigurnosti“.\n-Kada neko dođe i preti da će napasti život ili telo nekog lica ili članova njegove porodice, kao što se ovde dogodilo, to je školski primer takvog krivičnog dela. Videćemo kako će tužilaštvo reagovati, do sada smo svedoci da je pravosuđe nekad odlično reagovalo, da ima dobrih sudija i tužilaca koji svoj posao časno i odgovorno obavljaju. S druge strane, videli smo neke odluke koje jednostavno ne možemo pravdati zdravim razumom. Srpska napredna stranka pokušava da nasilje, pretnje i ucene normalizuje kao vid bavljenja politikom. Jako je bitno da javnost zna da to nije politika, ovakav vid nasilja nije politika i nikada nećemo pristati na to i zato se moramo boriti na svaki način, a ovo je jedan od njih. Bitno je da shvatimo da smo svi zajedno u ovome i da svi moramo stati u borbi protiv nenormalnog. Ohrabrujem sve građane Šapca i Srbije da prijave sve vidove ucena, pretnji i nasilja, sve mora ostati na papiru- naglašava Mijailović.


Zaključeno je da predstavnici “Borca” i federalnog Zavoda PIO nastave kontakte sa ciljem traženja mogućnosti za uvezivanje staža za prioritetni broj radnika, odnosno one koji su već stekli uslove za penziju, saopšteno je iz Vlade FBiH.\nSastanku su prisustvovali i rukovodioci Poreske uprave FBiH, Agencije za privatizaciju u FBiH i Federalnog zavoda PIO.\nRadnici konfekcije “Borac” okupili su se danas ispred zgrade federalne Vlade u Sarajevu, zahtijevajući povezivanje radnog staža i isplatu zaostalih plata.\nOni se nadaju da će dio novca od prodaje hotela “Lipa” u Travniku biti usmjeren za uvezivanje njihovog radnog staža.\nDirektor “Borca” Bakir Hadžijunuzović rekao je da radnici nisu krivi što im godinama nije uvezivan radni staž, te da je neophodno što prije pronaći neko rješenje.\nOn je naveo da novcem od prodaje hotela može biti uvezan staž za 177 radnika, ali ne i isplaćeno 26 zaostalih plata. Srna\nTagovi: boracfadil novalicradnicireuf bajrovic


EXPRES VESTI - Rešena misterija plagijata govora Melanije Tramp\nRešena misterija plagijata govora Melanije Tramp\nKLIVLEND - Autorka govora koji je supruga republikanskog predsedničkog kandidata Melanija Tramp održala na Konvenciji te partije, izvinila se danas i rekla da je pogrešila što je koristila delove iz govora aktuelne prve dame SAD Mišel Obame iz 2008. godine.\nU saopštenju koje je danas objavio tim Donalda Trampa, autorka govora Meredit Mekajver preuzela je na sebe krivicu za plagiranje, ali je podvukla da je Melanija Tramp znala da su pojedini delovi uzeti iz ranijeg govora Mišel Obame, prenosi AP.\n"Mišel Obama se Melaniji uvek dopadala. U telefonskom razgovoru mi je pročitala neke delove iz Mišelinog govora kao primere. Zapisala sam ih i kasnije ubacile neke od tih rečenica u nacrt govora, koji je na kraju postao finalna verzija Melanijinog govora", objasnila je Mekajver.\nOva koatorka nekih od knjiga Donalda Trampa rekla je i da je ponudila ostavku, ali da je Tramp odbio da je prihvati.\nTrampov tim je objavio saopštenje nakon što je dva dana uporno tvrdio da nije reč o plagijatu, a kritike povodom optužbi za plagijat nazivao apsurdnim, konstatuje američka gencija.\nAmerički mediji su juče objavili da je Trampova supruga plagirala prvu damu SAD u nekoliko rečenica u govoru koji je održala na Konvenciji Republikanske stranke u ponedeljak u Klivlendu.\nMelanija je, kako su preneli mediji, u nekoliko rečenica o lekcijama koje je ona naučila od svojih roditelja i važnosti njihovih lekcija za njeno iskustvo sa sopstvenom decom, od reči do reči citirala dva pasusa iz govora koji je Mišel Obama održala na Konvenciji Demokrata 2008.\nK2_MORE_IN_THIS_CATEGORY « Erdogan proglasio vanredno stanje u Turskoj\tPoništena presuda Alojziju Stepincu »


Šta piše u Deklaraciji Bundestaga : Nadlanu.com\nŠta piše u Deklaraciji Bundestaga\nObjavljeno 27. jun 2013. / 12:24:36\nDeklaraciju je nemački savezni parlament usvojio većinom glasova. Za su bile vladajuće stranke, Hrišćansko-demokratska unija (CDU), Hrišćansko-socijalna unija (CSU) i Liberali (FDP), koje su deklaraciju i predložile. Protiv su bile opozicione stranke - Socijaldemokratska partije Nemačke (SPD), Zeleni i Levica, ali nije imala svoj predlog na tu temu.\nU Deklaraciji Budnestaga se kaže da prva pristupna konferencija između Srbije i EU u januaru 2014. godine može da bude održana tek kada evropski savet ustanovi i potvrdi "potpuno i trajno sprovodjenje preuzetih obaveza" koje proističu iz sporazuma Beograda i Prištine.\nNavodi se i da dalji cilj, pre punopravnog članstva Srbije u EU, mora da bude "pravno obavezujući sporazum" Beograda i Prištine.\nNapredak u sprovođenju mera koje su dogovorili Beograd i Priština mora, kako zahteva Bundestag, i dalje da bude proveravan, na primer\ndaljim izveštajem Evropske komisije do kraja novembra 2013. godine, navodi se u deklaraciji.\nBundestag, medjutim, smatra da proces normalizacije (između Beograda i Prištine) mora da ide i bitno dalje sa ciljem postizanja "pravno obavezujućeg sporazuma" koji treba da obezbedi da Srbija i Kosovo, kao punopravne članice, na osnovu EU-akata, "nezavisno zajednički mogu da koriste svoja prava i obaveze".\nOvaj ugovor mora da bude sklopljen pre okončanja pristupnih pregovora izmedju Srbije i EU, kaže se u deklaraciji.\nU deklaraciji se ukazuje i da Bundestag smatra da pristupni sporazumi sa Srbijom mogu da budu okončani tek "kada nadležne srpske vlasti i sudovi učine sve što je u njihovoj moći da u procesu u duhu pravne države u potpunosti rasvetle napad na Nemačku ambasadu (2008.godine) i napadače i posebno one koji su vukli konce te akcije pravosnažno osudi".\nPored toga, traži se i što je moguće brže otvaranje mosta na Ibru kao jedna od mera jačanja poverenja, stvaranje kosovsko-srpskog saveza opština, održavanje slobodnih i fer komunalnih izbora na celom Kosovu, kao i nesmetani pristup kosovske pogranične policije i carinskih službenika kopnenim putem do graničnih postaja na severu Kosova.


Mediji iz bivše SFRJ gosti Turističke organizacije Srbije – Balkanekspresrb.rs\nU cilju promocije zimskog odmora u gradovima i na planinama, a okviru kampanje ,,Biram Srbiju“, u organizaciji TOS-a, u Srbiji borave predstavnici medija iz Severne Makedonije, Crne Gore, Bosne i Hercegovine, Hrvatske i Slovenije.\nPrvog dana posete, obišli su prestonicu, gde im je predstavljena street art tura, kao i prva srpska fabrika čokolade ,,Šonda – čokoladna priča“. Poseta je nastavljena na ski openingu na Kopaoniku, gde im je, u saradnji sa JP ,,Skijališta Srbije, pored skijanja, organizovana vožnja bobom, zip lajnom i panoramsko razgledanje destinacije.\nPo povratku sa Kopaonika, predstavnike medija iz zemalja bivše SFRJ, koji će u Srbiji boraviti do 12. decembra, očekuje još jedan dan u Beogradu. Planirana je poseta Muzeju Jugoslavije i obilazak Zemuna.\nTuristička organizacija Srbije je, zbog situacije izazvane pojavom korona virusa, posebnu pažnju posvetila ovim tržištima zbog olakšanog turističkog kretanja, a i činjenice da su turisti iz pojedinih zemalja bivše Jugoslavije, tradicionalno u top 10 zemalja po broju dolazaka stranih turista.


Vantelesna oplodnja (VTO) - sve što treba da znate\nA. J. 5. jula 2021. 14:02\nGranice za prvu trudnoću drastično su se promenile, naročito u poslednjih 10-20 godina i veštačka oplodnja postala je sve popularnija, tako se sve više parova oslanja na tu mogućnost, ako prirodnim putem ne uspeju da dobiju dete.\nProcenjuje se da u Srbiji ima više od 400.000 parova koji imaju problem sa sterilitetom. Koliko parova u Srbiji odustane od borbe sa sterilitetom?\nKada nijedan vid lečenja ne može da pomogne, primenjuje se metoda „in vitro fertilizacija“, odnosno vantelesna oplodnja (VTO).\nŠta podrazumeva vantelesna oplodnja\nOvih 6 znakova pokazuju da vam brak neće dugo potrajati, tvrde…\nVantelesna oplodnja nije samo za bogate ljude\nIako vantelesna oplodnja može izgledati skupo ljudima sa manjim primanjima, njena cena je često manja nego kod drugih hirurških zahvata. Ulaganje u vantelesnu oplodnju je ulaganje u budućnost i sreću, a to je nemerljivo materijalnim stvarima. Od 2006. godine država pomaže parovima koji se bore sa bračnim sterilitetom, te oni, ako ispunjavaju uslove, mogu da se podvrgnu vantelesnoj oplodnji o trošku budžeta Republike Srbije.\nVantelesna oplodnja nije uspešna u 100% slučajeva\nProces vantelesne oplodnje je uspešan u do 40 odsto slučajeva. Uspeh zavisi od niza drugih faktora, kao što su starost žene, uzroci neplodnosti, stručnost lekara, biološki i hormonski statusi muškarca i žene..\nVTO ne vodi uvek ka višeplodnim trudnoćama\nIako postoje slučajevi višeplodnih trudnoća sa ovom procedurom, rizik može da se umanji smanjenjem broja embriona koji se ubacuju u telo žene, pretežno kod mlađih žena.\nVantelesna oplodnja nije samo za mlade parove\nIako je starost faktor koji ponekad određuje fertilitet, ova procedura može da bude jednako efektna kako kod mlađih, tako i kod starijih žena. Međutim treba imati u vidu da su stope trudnoće kod starijih žena nešto niže u odnosu na mlađe žene.


Ostoja Mijailović: „Videli ste i sami šta se sve dešavlao u Zadru” (INTERVJU)\nPočetna stranicaIntervjuOstoja Mijailović: „Videli ste i sami šta se sve dešavlao u Zadru” (INTERVJU)\nPrestupi Renfroa na prvom slobodnom bacanju, kada se ne ide na skok i to dva puta, sviranje tri sekunde u reketu, različiti kriterijum u dosuđivanju faulova u napadu, nesportskih i običnih faulova, različita korišćenja tv snimaka, proizveli su buru na društvenim mrežama.\nPredsednika Partizana upitali smo tim povodom za komentar i eventualnu reakciju.\n„Videli ste i sami šta se sve dešavalo i u Zadru, a i na nekim utakmicama prethodno. I ako ne opravdavam reakcije naših navijača zbog kojih smo kažnjavani, ne znači da ne razumem njihovu ogorčenost i danas i u Pioniru”, izjavio je Ostoja Mijoilović posle utakmice u Zadru i nastavio:\n„Partizan se nije oglašavao ni kao klub, ni trener na konferencijama za medije, ni bilo ko iz sportskog sektora, što ne znači da nećemo tamo gde bude trebalo. Skupština lige u četvrtak biće prva i prava prilika za to i verujte da nećemo mirno posmatrati, bez reakcije na dešavanja oko nas, jer je KK Partizan klub sa najviše osvojenih reginalnih liga, učešća na „fajnl-forovima” Evrolige, koju je i jedini u regionu, u njenom prvom izdanju i osvojio. Partizan kao najveći brend lige, najgledaniji klub i u Beogradu i van njega, što utakmica u Zadru potvrđuje, ne traži privilegovan status, ali neće dozvoliti ni omalovažavanje. To što se ne oglašavamo, ne znači da ćemo ćutke prelaziti preko tretmana koji imamo poslednjih godina, već da ćemo u nadležnim telima u skladu sa normama i poštovanjem lige, zaštiti svoj status, veći od mesta sa koga neki smatraju da treba da uđemo u plej-of”, istakao je Mijailović.


Bil Klinton sapliće Hilari na putu ka Beloj kući\nM. D.\t 4. novembra 2016. 22:00\nŠef Federalnog istražnog biroa (FBI) nije rekao ni reč na hajku koja se vodi protiv njega zbog obnavljanja istrage o slučaju sa mejlovima demokratske kandidatkinje, ali je njegova agencija prekjuče posredno odgovorila – podsetila je javnost da ne samo da vodi istragu protiv Hilari Klinton već da je svojevremeno istraživala i Bila Klintona, i to zbog optužbi za korupciju.\nNa užas demokrata, savezni istražitelji su na svom sajtu objavili dokumentaciju iz slučaja protiv bivšeg predsednika za koga se sumnjalo da je pomilovao jednog čoveka samo zato što je ovaj bio donator Demokratske stranke, Klintonovih i njihove porodične fondacije. Klintonu nije dokazana krivica, ali poslednje što treba njegovoj supruzi jeste da FBI na manje od nedelju dana do izbora podseća birače na princip „usluga za uslugu”, kojim se rukovodi njena politička dinastija. Zbog toga demokrate i izborni štab Hilari Klinton nastavljaju kampanju protiv šefa FBI Džejmsa Komija, prenosi Si-En-En. Juče se u raspravu uključio i Barak Obama tvrdeći da su agenti prekršili pravila kada su odlučili da obelodane podatke koji idu na štetu kandidatkinje njegove partije.\n„Ne radimo na osnovu nepotpunih podataka”, poručio je Obama istražiteljima.\nUstremili su se na njega prošlog petka kada je obavestio Kongres da su pronađeni novi mejlovi bivše državne sekretarke i da je slučaj protiv nje ponovo otvoren. Simpatizeri nekadašnje prve dame i veliki broj medija optužuju prvog federalnog agenta da se stavio na stranu Donalda Trampa jer je objavio podatak koji može štetiti izbornim šansama demokratske kandidatkinje.\nKomi je, izgleda, u liberalnoj struji pobudio sve one osobine koje je ona osuđivala kod konkurencije. Iako su demokrate ismevale republikanskog kandidata zbog teorija zavera koje plasira u javnosti, sada i oni u svemu vide teoriju zavere, pa i u tome što je FBI informaciju o dostupnoj dokumentaciji o Bilu Klintonu čak i „tvitovao”, i to sa naloga koji je inače gotovo neaktivan.\nBiro tvrdi da sve ovo nema nikakve veze sa izborima, već sa zakonom o slobodnom pristupu informacijama – ako je prošlo dovoljno vremena, agencija, na zahtev građana, mora da objavi dokumenta od javnog značaja. Prošlog meseca su na sajt postavili i fajl o ocu Donalda Trampa, ali taj potez nije dovođen u vezu sa trkom za Belu kuću. Zanimljivo je i da je Bil Klinton svojevremeno pomilovao utajivača poreza Marka Riča, dok se njegova supruga danas zgražava nad činjenicom da Tramp skoro 20 godina nije platio globu državi, što je po njoj dokaz da milijarder ne sme da postane predsednik.\nKlinton je poslednjeg dana u Beloj kući pomilovao Riča, koji se osamdesetih godina sklonio u Švajcarsku kako bi izbegao obaveze prema državi. FBI je od 2001. do 2005. istraživao slučaj, sumnjajući da je nekadašnji predsednik spasao Riča u zamenu za donacije koje je begunac uplatio za kampanju Hilari Klinton za Senat i porodičnu fondaciju Klintonovih. Biro nije uspeo da dokaže krivicu nekadašnjem šefu Bele kuće, baš kao ni njegovoj supruzi, iako je ustvrdio da se među mejlovima koje je odnela sa sobom, napuštajući vladu nalaze poverljive informacije uključujući i državne tajne. Komi je prošle nedelje obelodanio nastavak istrage jer su novi mejlovi pronađeni na računaru supruga desne ruke Hilari Klinton, ali nije potrebno sačekati njen kraj da bi se uvidelo koliko je sa aspekta nacionalne bezbednosti uznemirujuće to što su mejlovi bivše šefice diplomatije pronađeni na računaru Entonija Vajnera, koji nije radio za vladu niti imao dozvolu da čita poverljiv materijal, a povrh svega je i osumnjičen za slanje lascivnih poruka devojčici od 15 godina.\nIako saradnici ove moćne političke porodice okrivljuju Komija da je otkrio podatak koji šteti jednom od učesnika trke za Belu kuću, oni su se i sami uključili u sličan poduhvat. Neprestano aludiraju na to da FBI istražuje Trampa i njegove bliske saradnike zbog sumnjivih veza sa Rusijom, što FBI nije potvrdio, ali što može da štedi Trampovim izgledima za Belu kuću.\nKonačno, iako su liberali osuđivali Trampa što je insinuacijama o nameštenim izborima podrivao poverenje građana u institucije, sada to i sami čine: tvrde da FBI, koji uživa visoki profesionalni ugled, više nije nepristrasna i nestranačka vladina agencija, već politički motivisani igrač na izborima.\nMediji u SAD većinom su liberalno opredeljeni i pridružuju se osudi na Komijev račun, sve iz straha da bi njegov potez mogao da na vlast dovede Donalda Trampa. Krajnje levičarski orijentisani sajtovi, međutim, ukazuju na to da se Amerika suočava sa presedanom – protiv izabrane predsednice bi mogla da bude podignuta optužnica. Ako se to desi pre nego što se smesti u Belu kuću, kormilo bi verovatno preuzeo njen kandidat za njenog potpredsednika. Ali, ako bi kojim slučajem optužnica bila podignuta kada se već nađe u Ovalnom kabinetu, štitio bi je imunitet i, kako ovi mediji cinično dodaju, mogućnost da samu sebe pomiluje.\namerički izboriBil KlintonHilari Klinton\nOvi predsednicki izbori pokazuju svu bahatost americke oligarhije. Postoje dokazi protiv gospodje ali oni i dalje hoce nju za predsednika, nacija propala totalno a sa druge strane seje smrto po celom svetu. Sta li ce tek biti kada ona bude izabrana ili on. Mozda je on i bolja kombinacija jer demokrate u poslednje vreme samo govore o ratu sto je retorika republikanaca. Ali vremena se menjaju.


Resertifikacija ISO 9001:2015 i HACCP sistema – Institut Niška Banja\nInstitut „Niška Banja“ je od 20.08.2018. godine uspešeno sproveo tranziciju na novu verziju standarda ISO 9001:2015 i resertifikacionu proveru HACCP sistema.\nResertifikaciju standarda ISO 9001:2015 i HACCP sistema izvršilo je Sertifikaciono telo TUV Rheinland u periodu 27-29.6. 2018. godine, kada je proverom utvrđeno da su svi zahtevi ISO 9001:2015 i HACCP sistema ispunjeni.\nNakon sprovedenog ocjenjivanja utvrđeno je da se u našoj ustanovi primjenjuje sistem menadžmenta kvalitetom i sistem bezbednosti hrane koji su u skladu sa zahtevima standarda ISO 9001:2015 i HACCP sistema te našoj ustanovi dodelilo sertifikate kojim se potvrđuje pružanje zdravstvenih usluga iz oblasti: Kardiologija i Kardiovaskularne rehabilitacije, Reumatologije, Hirurgije (ortopedija), Fizikalne medicine i rehabilitacije i ishrane pacijenata.\nNaša zdravsvena ustanova je svoju sertifikacionu dokumentaciju uskladila sa standardima ISO 9001:2015 u procesu pružanja zdravstvene zaštite što je iskorak u pogledu kvaliteta, zadovoljstva, sigurnosti i bezbednosti pruženih zdravstvenih usluga.\nPrimenom standarda ISO 9001:2015 i HACCP sistema evidentno je da težimo ka neprekidnom unapređenju kvaliteta našeg rada, težimo da zadovoljimo sadašnje i buduće zdravstvene potrebe, zahteve i očekivanja korisnika zdravstvenih usluga tercijarne i sekundarne zdravstvene zaštite.\nInstitut će nastaviti da kontinuirano unapređuje i poboljšava procese rada u pružanju zdravstvenih usluga čime ostaje jedna od referentnih ZU u lečenju i rehabilitaciji kardioloških i reumatoloških bolesnika, kao i rehabilitaciji post operativnih stanja.\nKategorije: Medicinski sektor, Nemedicinski sektor\n← Književno popodne 4. Jul 2018. „Smeh je lek“\nMeđunarodni sajam turizma u Moskvi →


Reforma policije ili puna izolacija - Kozarac.ba\nAmbasadori zemalja članica EU poručili su juče da reforma policije u BiH ne predstavlja prijetnju Republici Srpskoj, već da se radi o pitanju čije će rješavanje otvoriti vrata evropske budućnosti za RS i cijelu BiH.\nAmbasadori su u pisanoj izjavi naveli da imaju pozitivnu viziju za RS kao stabilan, bezbjedan i napredan dio BiH, ali i upozorili da će, ukoliko se Vlada RS ne saglasi sa restukturisanjem policije po evropskim principima, RS biti izolovana od svijeta više nego ikad.\nU izjavi se ističe da će BiH moći da započne pregovore sa EU ukoliko se Vlada RS saglasi sa restukturisanjem policije, te da u suprotnom BiH neće biti u stanju da napreduje ka Uniji, što će dovesti do pogoršanja situacije i u RS.\n“Penzioneri će ostati na granici siromaštva. Mladi ljudi neće biti u stanju da slobodno putuju, policajci u RS nastaviće da primaju polovinu od primanja koja imaju policajci u Federaciji BiH, a RS će biti izolovana od svijeta više nego ikad”, poručili su ambasadori zemalja EU.\nAmbasadori ističu da je riječ o važnom pitanju, ne samo zato što policija treba reformu da bi se efikasnije borila protiv kriminala, već i zato jer će to otvoriti vrata evropske budućnosti za RS i cijelu BiH.\n“Ništa od toga se neće dogoditi bez reforme policije”, naveli su u zajedničkoj izjavi ambasadori EU.\n“Dejtonski ustav – jedna država, dva entiteta – je tu i ostaće”, navodi se u njihovoj pisanoj izjavi.\nIstakli su i to da je došlo vrijeme da se pozitivna vizija za RS pretvori u stvarnost i da se zaključi dejtonska, a započne briselska era – brzim dogovorom o reformi policije.\nVisoki predstavnik međunarodne zajednice u Bosni i Hercegovini Pedi Ešdaun započeo je konsultacije s ambasadorima EU, na kojima se razmatra mogućnost da funkcionerima i poslanicima Republike Srpske, koji su protiv evropskih principa o reformi policije i puta BiH u evroatlantske integracije, zabrani izdavanje viza za ulazak u evropske zemlje, rekao je “Nezavisnim” izvor blizak međunarodnim diplomatskim krugovima.\nIsti izvor kazao je da je Vlada RS u maju ove godine dala instrukcije funkcionerima i poslanicima RS u zajedničkim institucijama da moraju da se ponašaju u skladu s odlukama Narodne skupštine RS, čak i kada se radi o onim pitanjima koja nisu u njenoj nadležnosti.\n“Ovakve odluke direktno blokiraju rad tih institucija i opstruišu napore BiH da se što brže približi evropskim integracijama i da ispoštuje pravila i principe na kojima insistira EU”, navodi taj izvor.


Afere nisu prepreka za napredak u državnoj službi\nSporan izbor člana Senata Državne revizorske institucije koji je izazvao protest nevladinih organizacija: Skupština Crne Gore\nSkupština Crne Gore je imenovala dugogodišnjeg poslanika i visokog funkcionera vladajuće Demokratske partije socijalista (DPS) Zorana Jelića za člana Senata Državne revizorske institucije (DRI), čiji je osnovni zadatak kontrola poslovanja državnih institucija, javnih službi i kompanija kao i kontrola trošenja javnih fondova. Ovaj izbor bi bio manje sporan, da se za ime Zorana Jelića ne veže jedna od najvećih i nikad do kraja rasvjetljena afera u Crnoj Gori - navodne zloupotrebe javnih fondova u partijske i političke svrhe.\nOštar javni apel sedam najuticajnijih nevladinih organizacija i kompletne opozicije, da doskorašnji poslanik Zoran Jelić ne bude izabran za člana Senata Državne revizorske institucije, nije spriječio vladajuću većinu u Skupštini Crne Gore da donese takvu odluku. Već godinama unazad se ime Zorana Jelića, visokog funkcionera Demokratske partije socijalista i dugogodišnjeg direktora Zavoda za zapošljavanje, provlači kroz medije u kontekstu afere „snimak“, odnosno zloupotrebe javnih sredstava u svrhu osvajanja ekstra glasova na izborim.\nKomentarišući odluku Skupštine o imenovanju Jelića u Državnu revizorsku instituciju, Dejan Milovac iz nevladine organizacije MANS ocjenjuje da je ovaj izbor pokazao svojevrsni paradoks, da umjesto suspenzije osumnjičeni za zloupotrebu državnih sredstava sada može da kontroliše druge državne institucije.\nJelić je pričao o tome na koji način će njegova politička partija uoči tadašnjih izbora zloupotrebljavati državne resurse: Dejan Milovac\n„Svi akteri afere ’snimak’ ne samo da nisu sankcionisani za ono što su u radili, već sada postoji jasna politika Vlade da se takvi kadrovi promovišu. Imamo paradoks da Zoran Jelić nije promovisan na bilo koju javnu funkciiju, iako bi u svakoj pravnoj državi bio suspendovan u obavljanju javnih funkcija, on odlazi na funkciju gdje će biti u poziciji da kontroliše druge državne organe u smislu potrošnje budžeta. Vidjeli smo u aferi ’snimak’ da je pričao o tome na koji način će njegova politička partija uoči tadašnjih izbora zloupotrebljavati državne resurse za ostvarivanje prednosti na terenu“, kaže Milovac.\nZoran Jelić je godinama unazad bio pod pritiskom sumnji i optužbi da je direktno uticao na partijsko zapošljavanje u svrhu izbornog trijumfa njegove Demokratske partije socijalista. O tome govori snimak sa sastanka vrha Demokratske partije socijalista, koji je dospio u javnost 2013 godine, a na kome Zoran Jelić precizno utvrđuje kako predizborno zapošljavanje građana utiče direktno na povećanje podrške njegovoj stranci, a istovremeno smanjuje šanse opoziciji na izborima. Slijedi čuvena strategija i formula da jedan zaposleni donosi četiri glasa:\n„Jedan zaposleni, to su četiri glasa. Ako uspijemo da zaposlimo našeg čovjeka smanjili smo njima (opoziciji) jedan glas, a povećali nama (DPS). I tu je i dio one porodice. 'Ajmo tome čovjeku da pomognemo da se zaposli i imaćemo efekat ova četiri glasa za DPS“, rekao je Jelić prije pet godina.\nTakođe, Jelić je na istom snimku sa partijskog sastanka, čija je autentičnost potvrđena i nesporna, govorio i o zapošljavanju onih koji su bliski njegovoj stranci: „Mi smo do juče zaposlili već 460 i do srijede će početi još 40, tako da će taj projekat biti završen. Kroz ove projekte nastojaćemo zaposliti prije svega članove DPS“.\nOvaj politički skandal je ostao nerasvjetljen, o čemu gotovo svake godine govore i izvještaji Evropske komisije o napretku Crne Gore u kojima se konstatuje da „nije bilo političkog epiloga u slučaju navodne zloupotrebe javnih sredstava za partijske političke svrhe“. Od tada se u Crnoj Gori postavlja pitanje, da li je moguće održati poštene izbore.\nDa li su mogući pošteni izbori u Crnoj Gori? (glasanje na jednom od izbornih mijesta u CG)\nNevladine organizacije su apelovale da Jelić ne bude izabran na veoma važnu funkciju zbog percepcije da politička korupcija u Crnoj Gori prolazi nekažnjeno kaže Dejan Milovac: „Ovakva odluka i Skupštne i Vlade da se taj čovjek imenuje na tu funkciju, ne predstavlja šamar u lice samo građanima Crne Gore već prije svega i Evropskoj komisiji koja od nastanka afere ’snimak’ u kontinuitetu u svojim dokumentima i izvještajima o Crnoj Gori, ukazuje da je potrebno do kraja istražiti tu aferu. U crnogorskoj varijanti, mi aferu ’snimak’ istražujemo tako što njene aktere promovišemo na državne funkcije. Oni tamo mogu da nastave da zloupotrebljavaju državne resurse, a kada je u pitanju Zoran Jelić, postoji ozbiljna sumnja da će on raditi na prikrivanju zloupotreba, jer se nalazi u takvoj poziciji gdje je moguće da ne izvrši kontrolu.“\nPokušali smo da dođemo i do Zorana Jelića kako bi ga upitali za komentar o oštrim reakcijama dijela javnosti zbog njegovog izbora za člana Senata Državne revizorske institucije, međutim nije se javljao na telefon. Ni u samom DPS-u nismo mogli da dođemo do sagovornika koji bi prokomentarisao odluku i transfer. Pored nevladinog sektora oštre reakcije su stigle i iz opozicionih stranaka, među kojima je građanski pokret URA ironično konstatovao da „ako Jelić može biti izabran u Državnu revizorsku instituciju onda i Svetozar Marović (osuđen zbog milionskih zloupotreba) može na čelo Vrhovnog suda“.\nDržavna revizorska institucija Crne Gore predstavlja eksternu i nezavisnu instituciju koja kontroliše trošenje budžetskih sredstava i upravljanje državnom imovinom. Svojevremeno je ova državna institucija dala negativno mišljenje o poslovanju crnogorskog zavoda za zapošljavanje kada je direktor bio upravo Zoran Jelić, novoizabrani član Senata DRI.\nTužilac provjerava prijavu o predizbornoj kupovini ličnih karata\nEK: Crnu Goru čeka borba protiv korupcije i kriminala\nNovi dokaz o sprezi crnogorske policije i kriminalaca?


U Srbiji godišnje od raka dojke umre 1.600 žena\n19/03/2013 | 11:00\nPoložaj žena u Srbiji još je na nezadovoljavajućem nivou, a pripadnice lepšeg pola posebno su u teškom položaju kada je u pitanju njihov zdravstveni status i nasilje nad ženama, rečeno je u Skupštini Srbije za okruglim stolom „Položaj žena u Srbiji”.\nNa skupu su predočeni i podaci da godišnje od raka dojke oboli 4.000 žena, od kojih 1.600 njih umre od te bolesti, da je u prošloj godini od fizičkog nasilja stradalo puno žena, a u ovoj već 16, kao i da žene nisu dovoljno zastupljene u politici, ekonomiji, sportu.\nMinistarka zdravlja Slavica Đukić Dejanović istakla je da žene u Srbiji čine 51,3 odsto populacije, da se u proseku udaju sa 27 godina, žive dve godine duže od muškaraca, da dominiraju u većini oblasti, ali da ne možemo biti zadovoljni njihovim zdravstvenim statusom.\nĐukić Dejanović je napomenula da je u poboljšanju zdravstvenog položaja žena urađeno dosta toga, ali da je stopa smrtnosti zbog, na primer raka dojke, veoma velika, što znači da se kasno dijagnostifikuju bolesti, zbog čega će ove godine posebna pažnja biti posvećena skriningu.\nMinistarka energetike Zorana Mihajlović rekla je da Srbija nije specifičan slučaj kada je u pitanju participacija žena u političkom životu.\n„U 2012. godini najveći procenat učešća žena u političkom životu nije bio u nekoj nordijskoj zemlji, već u Ruandi. U prvih 10 zemalja nema nijedne najveće zemlje”, ukazala je ministarka Mihajlović.\nOna je napomenula da u Srbiji još postoji podela na muške i ženske poslove, kao i da je nedopustivo da žene moraju duplo više da rade da bi im se priznalo da upola dobro rade kao muškarci.\nOna je istakla da se nijednog trenutka nije plašila odgovornosti da se prihvati posla u energetici, koji važi za muški posao, a ženama je poručila da prihvate politički angažman, jer može da se napravi balans političkog, privatnog i profesionalnog života.\nDržavna sekretarka u Ministarstvu rada i socijalne politike Stana Božović istakla je da gotovo nema zemlje koja se ne bori protiv nasilja nad ženama, a da je u Srbiji svaka druga žena žrtva neke vrste nasilja.\n„Žena je u Srbiji u jako teškom položaju. U 2012. godini ih je jako puno stradalo, a u ovoj već 16”, rekla je Božović i dodala da Vlada Srbije, kroz resorno ministarstvo, posebnu pažnju posvećuje osnaživanju žena u ekonomskom, političkom I medicinskom smislu.\nMinistarka omladine i sporta Alisa Marić istakla je da je jedan od prioriteta njenog ministarstva ravnopravnost muškog i ženskog sporta, budući da je sport „muški bastion”.\n„Ako je jedna žena trenutno najpopularniji sportista u Srbiji – Milica Mandić, onda polazna tačka postoji”, istakla je Marić, koja je napomenula da žene u sportu nisu dovoljno zastupljene.\nU Skupštini Srbije je pre mesec dana formirano neformalno telo Ženska parlamentarna mreža, koja je i organizator okruglog stola, a koordinatorka te mreže Marija Obradović istakla je da je pitanje položaja žena uvek aktuelno i da za tu temu nema teritorijalnih, verskih, političkih granica.\n„Prvi put u istoriji republičkog parlamenta osnovali smo Žensku parlamentarnu mrežu, koju čine sve poslanice, a ima nas 82. Nas je okupila potreba da odbranimo nejake i skrajnute”, rekla je Obradović, dodajući da su ciljevi te mreže poboljšanje rodne ravnopravnosti, povećanje njihovog učešća u političkom životu, njihov ekonomski položaj.\nKao prvi efekat rada te mreže , Obradović je napomenula to što će republički parlament naredne nedelje raspravljati o inicijativi za ukidanje zastarelosti krivičnog dela seksualnog zlostavljanja.\ndrustvo/rak dojke/Slavica Đukić Dejanović\nU Srbiji malo novoinficiranih HIV-om\nNa citostatike se u Srbiji godišnje potroši 38 miliona evra


Partizan dočekuje OFK Beograd, Zvezda u Jagodini : Nadlanu.com\nPartizan dočekuje OFK Beograd, Zvezda u Jagodini\nBEOGRAD, 11. marta 2011. (Beta) - Fudbalsko prvenstvo Srbije nastavlja se u subotu utakmicama 18. kola Super lige.\nTrenutni lider i aktuelni šampion Partizan na svom terenu dočekuje OFK Beograd, koji je u prva dva kola prolećnog dela zabeležio poraz i pobedu.\nCrvena zvezda posle dve pobede na Marakani, protiv Smedereva i Inđije, u subotu gostuje u Jagodini koja je u nastavak sezone ušla porazom na svom terenu od Vojvodine i remijem sa Smederevom u gostima.\nZanimljiv duel očekuje se u Lučanima gde petoplasirana Sloboda Sevojno dočekuje četvrtoplasirani Rad. Iako se ekipe nalaze jedna do druge na tabeli, razlika je čak deset bodova.\nTrećeplasirana Vojvodina gostuje u Ivanjici ekipi Javora, koja iza sebe ima dva nerešena rezultata. Inđija posle duela sa "večitima" dočekuje direktnog rivala u borbi za opstanak, Hajduk iz Kule. Između njih je ekipa Metalca sa 12 bodova, koja će u Kragujevcu dočekati Borac iz Čačka. Ta utakmica, takođe, nosi epitet "derbi začelja" jer Borac ima 17 bodova.\nPoslednjeplasirani Čukarički na svom terenu igra protiv Spartaka iz Subotice. BSK iz Borče je u prethodnih 17 kola osvojio 18 bodova i još nije rešio pitanje opstanka u ligi, a u subotu će na Karaburmi dočekati Smederevo koje se nalazi na devetom mestu sa 21 bodom.


SDA traži da Srpska ukine odlikovanja Radovanu Karadžiću! :: Dešavanja u Bijeljini ::\nSDA traži da Srpska ukine odlikovanja Radovanu Karadžiću!\nGlavni odbor Stranke demokratske akcije usvojio je danas deset zaključka u kojima se između ostalog pozdravlja odluka Ustavnog suda BiH da proglasi neustavnim obilježavanje 9. januara kao Dana RS.\n– Obaveza vlasti RS je da poštuju Ustav BiH, provode odluke Ustavnog suda, te poštuju Međunarodne konvencije o ukidanju svih oblika rasne diskriminacije i Evropsku konvenciju za zaštitu ljudskih prava i osnovnih sloboda – navodi se u zaključcima odbora SDA.\nOdbor je naglasio i da pravosnažna presuda Radovanu Karadžiću ima istorijski i pravni značaj i nosi poruke koje trebaju uvažiti i razumjeti svi u Bosni i Hercegovini, ali i u regiji i ostatku svijeta.\n– Presudom Karadžiću potvrđena je istina o genocidnom projektu s ciljem podjele Bosne i Hercegovine kroz sistematske zločine, istrebljenje prvenstveno Bošnjaka, ali i drugog nesrpskog stanovništva, sa dijela teritorija RBiH – navodi se u zaključcima.\nDalje se navodi kako se očekuje i zahtjeva da vlasti u RS povuku odlikovanje koje su dodijelile Radovanu Karadžiću, te da se izmjeni ime studenstkog doma na Palama koji nosi ime po Karadžiću.\nZahtijevaju da Tužilaštvo BiH profesionalno i u skladu sa zakonom dovede do kraja istragu i pokrene krivične postupke protiv organizatora okupljanja Ravnogorskog pokreta u Višegradu.\n. SDA osuđuje učestale fizičke i verbalne napade na povratnike u entitet RS, kao i prijetnje koje im se upućuju – navodi se u zaključcima.\nGlavni odbor je pozdravio Izjavu koju je predsjednik SDA Bakir Izetbegović usaglasio sa predsjednicima HDZ BiH i SNSD Draganom Čovićem i Miloradom Dodikom, kao principe djelovanja parlamentarnih većina i izvršne vlasti u tekućem mandatu.


EK: Detalje nove metodologije još razarađujemo sa SRB i EU27\nTanjug 3. februara 2021. 11:08\nBRISEL – Prestavnici Evropske komisije su u intenzivnim kontaktima kako sa Srbijom, tako i sa zemljama članicama EU, u cilju početka primene nove metodologije pristupanja, saznaje Tanjug u diplomatskim izvorima u Briselu.\nEvropska komisija trenutno radi na planu primene nove metodologje za Srbiju i Crnu Goru, koji bi narednih par nedelja trebalo da bude i zvanično predstavljen zemljama članicama, ali i usvojen pre početak rada ”po sistemu klastera”.\nPrva Međuvadiina konfrencija EU-Srbija po novoj metodlogiji trebalo bi da bude održana u junu, navode izvori Tanjuga u Briselu.\nDodaje se da su očekivanja EK ”ambiciozna” kada je Srbija u pitanju i da se planira otvaranje dva kalstera tokom 2021. godine.\nGovori se o klasterima tri i četiri, koji se odnose na ekonomske reforme odnosno trasport, energetiku i očuvanje životne sredine i borbu protiv klimatskih promena.\nPregovarački okvir Srbije ne bi trebalo da se menja, a 35 pristupnih poglavlja će biti tematski grupisano u šest klastera, počev od vladavane prava, unutrašnjeg tržišta, ekonomkih pitanja, zelene agende i povezivanja poljoprivrede i resura i spoljnih odnosa.\nOtvranjem jednog klastera biće otvoreno više poglavlja, a u Brisleu insitiraju na tome da će se na taj način proces pristupnja ubrzati i učiniti efiksanijim i predvidljivijim.\nReforme, prvenstveno u oblasti vladavina prava, kao i merila za otvaranje, prelazna merila i merila za zatvranje poglavlja, na osnovu koji će se sada otvarati i zatvarati klasteri, i dalje ostaju u primeni.\nU EK zaključuju da je do usvajanja predloga o primeni nove metodlogije još rano konkretizovati detalje njene primene.


Srbija u Nexus grupaciji | Auto magazin\nPočetna strana » Info » Srbija u Nexus grupaciji\nSrbija u Nexus grupaciji\nCilj grupacije je obezbeđivanje najkvalitetnijih delova u najkraćem roku i pod najboljim uslovima, kao i pomoć u ekspanziji na tržištima u razvoju.\nGrupacija direktno posluje sa najvećim proizvođačima delova, poput Teneka, Delfaja i Boša. Za prvih šest meseci poslovanja Grupacija je postigla obrt od 3 milijarde evra, a plan je da se obrt poveća na 50 milijardi godišnje.\nEuroauto zastupa brojne brendove\nEuroAuto je uvoznik i distributer za Srbiju poznatih svetskih proizvođača kao što su Monro, Voker, Gejts, Delfi, SKF, Kilen, Ufi, Denso, Muler, Borg i Bek, Brembo i drugih. U bogatoj ponudi mogu se naći delovi za putnička i laka komercijalna vozila poput amortizera, akumulatora, antifriza, delova ogibljenja, filtera, motornih i menjačkih ulja, kočnih sistema, ležajeva, opruga, setova kvačila, pumpi za vodu, remenja i creva, španera, termostata, termodavača, svećica i grejača, izduvnih sistema i katalizatora, delova elektronike, delova klima uređaja, dijagnostika i mnogih drugih.\nEuroAuto poseduje mrežu od 12 prodavnica širom Srbije. O kompletnoj ponudi i adresama i kontakt telefonima svih prodajnih mesta možete se informisati na sajtu www.euroauto.rs


Zvizdić: Ispunili smo sve uvjete za dobijanje kandidatskog statusa za EU\nVijeće ministara Bosne i Hercegovine završilo je kompleksan proces odgovaranja na dodatna pitanja iz Upitnika Evropske komisije, rekao je na konferenciji za medije u ponedjeljak predsjedavajući Vijeća ministara BiH Denis Zvizdić.\nVijeće ministara BiH jučer je jednoglasno usvojilo, na vanrednoj telefonskoj sjednici, odgovore na dodatna pitanja iz Upitnika Evropske komisije za pripremu Mišljenja o zahtjevu Bosne i Hercegovine za članstvo u Evropskoj uniji i informaciju o tehničkoj finalizaciji odgovora.\nČak 655 odgovora na dodatna pitanja iz Upitnika na jezicima u službenoj upotrebi u BiH je finalizirano krajem 2018. godine tj. odgovori su usaglašeni u okviru tijela mehanizma koordinacije te nakon toga i potvrđeni na svim nivoima vlasti u BiH.\nZvizdić se zahvalio svim institucijama, vladama, Direkciji za evropske integracije BiH, članovima radnih tijela i čelnicima Evropske unije koji su radili na podršci BiH u svim fazama pripreme odgovora.\n"Ovim su ispunjeni svi zvanični uslovi za pripremu Mišljenja o zahtjevu Bosne i Hercegovine za članstvo u Evropskoj uniji i dobijanje kandidatskog statusa", rekao je Zvizdić.\nOn je istakao da je za BiH izuzetno bitno dobijanje kandidatskog statusa te da su protekle četiri godine definitivno bile najznačajnije godine kada je riječ o napretku naše zemlje na putu ka EU.\nPosebno je istakao da je evropski proces prije aktuelnog saziva Vijeća ministara BiH bio u potpunoj blokadi te da je državna izvršna vlast na čijem čelu se nalazi uspjela napraviti evidentan pomak.\n"Proces se mogao brže uraditi, ali uz postojanje političke volje koje u određenim trenucima nije bilo", rekao je Zvizdić podsjećajujući na administrativnu šutnju nižih nivoa vlasti, posebno u predizbornom periodu.\nKako kaže, Vijeće ministara BiH ispunilo je obećanje da će raditi sve na realizaciji vanjskopolitičkih ciljeva, odnosno EU i NATO integracija. Državni premijer je podsjetio da je Vijeće ministara BiH obećalo ispunjavanje svih obaveza u vezi sa EU i MAP (Akcioni plan za članstvo u NATO), što je na kraju i učinjeno.\n"Vijeće ministara BiH imalo je pravi konsenzus kada je riječ o EU. Mi smo bili i ostali ključni generator evropskih integracija. Nadam se da će i novi saziv Vijeća ministara BiH nastaviti tim putem", kazao je Zvizdić.\nUvjeren kako će zemlja, uprkos opstrukcijama s kojima se suočava, zasigurno biti punopravna članica Evropske unije.


Deficit 9,5 milijardi dolara : Nadlanu.com\nDeficit 9,5 milijardi dolara\nObjavljeno 1. feb 2008. / 00:00:00\nPokrivenost uvoza izvozom u 2007. iznosila je 48,1 odsto i manja je u odnosu na pokrivenost u istom periodu prethodne godine, kada je bila 48,8 odsto, što je posledica bržeg rasta uvoza u poslednja dva meseca.\nSpoljnotrgovinski deficit Srbije 2007. godine iznosio je 9,5 milijardi dolara, što je povećanje od 41,2 odsto u odnosu na prethodnu godinu, saopštio je juče Republički zavod za statistiku. Izražen u evrima, spoljnotrgovinski deficit je prošle godine iznosio 6,93 milijardi, što je povećanje od 29,2 odsto u odnosu na 2006. Prošle godine izvezeno je robe u vrednosti od 8,82 milijarde dolara, što je povećanje od 37,3 odsto u odnosu na 2006, a uvezeno za 18,35 milijardi dolara, što je za 39,3 odsto više u odnosu na prethodnu godinu. Izvoz robe izražen u evrima imao je vrednost od 6,43 milijardi, što je povećanje od 26,1 odsto, a uvoz je bio vredan 13,35 milijardi evra, što je povećanje od 27,7 odsto.\nPokrivenost uvoza izvozom u 2007. iznosila je 48,1 odsto i manja je u odnosu na pokrivenost u istom periodu prethodne godine, kada je bila 48,8 odsto, što je posledica bržeg rasta uvoza u poslednja dva meseca. U izvozu su glavni spoljnotrgovinski partneri bili Italija sa 1,09 milijardi dolara, Bosna i Hercegovina sa 1,04 milijardi dolara i Crna Gora sa 950,9 miliona dolara. Glavni partneri u uvozu bili su Ruska Federacija sa 2,62 milijarde dolara, Nemačka sa 2,17 milijardi dolara i Italija sa 1,78 milijardi dolara.\nPovećanje uvoza u proteklom periodu posledica je uvoza energenata, uvoza rude bakra i gvožđa i rasta javne i lične potrošnje, navedeno je u saopštenju. Povećanje izvoza rezultat je dosadašnje privatizacije i restrukturiranja preduzeća, sporazuma o slobodnoj trgovini sa zemljama u regionu, izvoza viškova poljoprivrednih proizvoda, sporazuma s EU o tekstilu i povoljnih odnosa razmene.


ECB poručuje bankama da ne isplaćuju dividendu do početka iduće godine – Bankar.rs\nHome/ANALIZE/ECB poručuje bankama da ne isplaćuju dividendu do početka iduće godine\nBanke u evrozoni trebale bi da pričekaju sa isplatom dividendi i otkupom deonica do 1. januara iduće godine, stoji u najnovijim preporukama Evropske centralne banke (ECB).\nU ECB-u se nadaju da će time ojačati sposobnost zajmodavaca da apsorbuju gubitke tokom pandemije korona virusa, uz istovremeno povećavanje kapitala kako bi mogli nastaviti odobravanje kredita potrošačima i kompanijama.\n“Stvaranje snažnih zaštitnih slojeva kapitala i likvidnosti od zadnje finansijske krize omogućilo je bankama tokom ove krize da nastave kreditiranje domaćinstava i kompanija i time pomognu stabilizaciji realne ekonomije”, rekao je u utorak Andrea Enria, predsednik Nadzornog odbora ECB-a.\n“Stoga je tim važnije ohrabriti banke da koriste zaštitne slojeve kapitala i likvidnosti sada kako bi se nastavili fokusirati na tu glavnu zadaću: kreditiranje”, dodaje on.\nDosad je ECB tražila od banaka da se suzdrže od isplate dividende deoničarima do 1. oktobra. Mnoge banke stoga su otkazale planirane isplate dividende temeljene na osnovu finansijskih rezultata u 2019. godini ili su ih barem reducirale.\nECB direktno nadzire najveće banke i bankarske grupe u evrozoni od 2014. godine, čija se brojka trenutno popela na 115 institucija u 19-članoj evrozoni, što čini gotovo 82 odsto ukupnog tržišta.\nECB Evropska centralna banaka (ECB) isplata dividende\nPregled štampe - sreda 29.07.2020.


Pristiglo još detalja o priči u Deathloop - PLAY!\nDo izlaska Deathloop, jedne od top igara ovog meseca, ostalo je još manje od nedelju dana, a Bethesda je uspela da donese još jedan trejler o svetu ove zapetljane igre.\nU novom trominutnom trejleru imamo naraciju protagoniste, Kolta Vona, kojem je izgleda dozlogrdilo petljanje sa Vizionarima koji su glavni na ostrvu-zatvoru. Trejler se fokusira na priču iako postavlja više pitanja nego što daje odgovora.\nTo i nije loša stvar, jer donekle pokazuje u kojem će se smeru kretati igra, a ujedno nas trejler podseća da je ovo igra kreatora Dishonored serijala, čiji se uticaj valjano vidi.\nDeathloop izlazi kao PS5 konzolna ekskluziva 14. septembra, a istog dana stiže i za PC – sistemske zahteve možete pročitati na ovom linku.\nRelated Items:Arkane, Bethesda, Deathloop, story, trailer\nPrikazano preko sat vremena gejmpleja iz otkazane Half-Life igre Ravenholm


Tag: Siniša Mali\n13.06.2018 u 15:15\nMali: Ostavio sam stabilnu kasu u Beogradu, i državna je stabilna\nSvom nasledniku na mestu gradonačelnika Beograda ostavio sam finansijski stabilnu gradsku kasu, a preuzeo sam isto tako stabilnu državnu kasu na novoj funkciji u Vladi Srbije, izjavio je ministar finansija Siniša Mali. „Izazovi su uvek različiti, ali na kraju velika je čast raditi u Vladi Srbije i svojim znanjem, iskustvom i energijom doprineti nekom boljem sutra za našu decu”, rekao je Mali na konferenciji za novinare sa predstavnicima MMF-a, upitan kako se snašao na novoj funkciji i u razgovorima sa MMF-om.\n11.06.2018 u 10:24\nPočeli razgovori MMF-a i ministra finansija Siniše Malog\nDelegacija MMF koju predvodi šef Misije te međunarodne finansijske organizacije Džejms Ruf počela je danas posetu Beogradu sastankom sa ministrom finansija Sinišom Malim. Delegacija MMF-a boraviće u Beogradu do 13. juna, a u naredna tri dana razgovaraće sa srpskim zvaničnicima kako bi okončala pregovore o novom aranžmanu, takozvanoj „čuvarkući”. Naime, novi aranžman sa MMF, za razliku od prethodnog, kada je iz predostrožnosti Srbija mogla da koristi finansijsku pomoć, trebalo bi da bude savetodavni i takođe bi trebalo da traje oko tri godine. Prethodni aranžman koji je trajao tri godine završen je u februaru i novi bi trebalo da bude nastavak rada na reformi javnih preduzeća, javne uprave i sistemu plata i penzija. (Tanjug)\n01.06.2018 u 23:08\nRektorka Popović: Prva prava komisija o doktoratu Siniše Malog\nNova rektorka Univerziteta u Beogradu Ivanka Popović kaže da dve komisije koje su se dosad bavile doktoratom ministra finansija Siniše Malog nisu radile po pravilima Univerziteta, te da prva prava komisija tek treba da donese ocenu o tom slučaju. Popović je, gostujući na TV N1, rekla da Univerzitet nije ni imao proceduru za postupanje u slučajevima da postoji sumnja da je neki naučni rad plagiran. „Sada su te procedure utvrđene i podrazumevaju da se postupak pokreće nakon zahteva iz stručnih krugova, nakon čega se osniva stručna komisija na osnovu čijeg mišljenja se dolazi do posledice, ukoliko se utvrdi da je postojala akademska nečestitost”, objasnila je Popović. Rekla je i da je bilo „zainteresovanih da se procedura uspori, te dodala da ona može da se uspori, ali ne i da se\n29.05.2018 u 20:56\nMali: Vodiću računa o svakom dinaru\nNovoizabrani ministar finansija Siniša Mali izjavio je danas da je prioritet održati makroekonomsku stabilnost, nastaviti odgovornu fiskalnu politiku i da će raditi na tome da naredne godine javni dug Srbije bude ispod 50 odsto BDP. Mali je to rekao za RTS ali i dodao da, uz dužno poštovanje prethodnim ministrima, nije mu samo cilj da „čuva kasu” već i da obezbedi novac za sve razvojne projekte... Kako je rekao odgovorna fiskalna poltika daje mesto za povećanje plata i penzija, a ono što očekuje novi ministar je da se u narednim mesecima, konkretno u junu, razgovara i sa MMF o povećanju plata u javnom sektoru. Prema njegovom mišljenju, povećanje potrošnje je aspekt koji nam gura ekonomiju napred. „Kao ministar finasija vodiću računa o svakom dinaru. Cilj nam je da budžet\n29.05.2018 u 16:37\nSkupština Srbije izabrala je danas,, javnim glasanjem, prozivkom, Sinišu Malog, dosadašnjeg gradonačelnika Beograda, za novog ministra finansija umesto Dušana Vujovića, koji je podneo ostavku iz ličnih razloga. Za su glasala 154 poslanika, a protiv je bilo 30. Mali je odmah položio zakletvu, čime je zvanično stupio na dužnost. Svečanom polaganju zakletve prisustvovala je većina ministara, čiji ulazak u salu su poslanici vladajuće koalicije pozdravili aplauzom. Izboru je prethodila dvodnevna, većim delom, vrlo oštra rasprava u kojoj su opozicionari, između ostalog, zamerali što je za tako važnu funkciju predložen neko ko je „umešan u mnogobrojne afere i sa sumnjivim doktoratom”. Poslanici vladajuće koalicije, međutim, hvalili su predlog Ane Brnabić navodeći rezultate koje je Siniša Mali\n28.05.2018 u 22:00\nOštra rasprava o izboru Siniše Malog za ministra finansija\nSinišu Malog za funkciju ministra finansija preporučuje znanje, profesionalno iskustvo i uspeh koji je ostvario kao gradonačelnik Beograda. Ovako je premijerka Ana Brnabić obrazložila poslanicima Skupštine Srbije svoj predlog za izbor novog člana vlade. Vladajuća koalicija slaže se sa njenim ocenama, zbog čega će i glasati za njen predlog, dok opozicionari navode da su „mnogobrojne afere u koje je umešan, ali i sumnjivi doktorat, razlozi zbog kojih Mali ne može dobiti poverenje za, posle premijerskog, najvažnije mesto u vladi”. Brnabićeva je pred poslanike došla samo u društvu kandidata za ministra, a svoj predlog obrazlagala je dvadesetak minuta. Navela je, između ostalog, da je Mali kada je stupio na dužnost gradonačelnika Beograda zatekao dug od milijardu i 118 miliona evra, 14 milijardi\n25.05.2018 u 15:42\nSiniša Mali predložen za ministra finansija\nU Skupštinu Srbije danas je stigao predlog premijerke Ane Brnabić da dosadašnji gradonačelnik Beograda Siniše Malog bude izbaran za za novog ministra finansija, potvrđeno je Tanjugu u parlamentu. Mali je predložen za novog ministra umesto Dušana Vujovića koji je ranije podneo ostavku iz ličnih razloga. Skupština će na posebnoj sednici u ponedeljak, 28. maja razmatrati predlog premijerke Brnabić o izboru Malog. Izbor i polaganje zakletve novog ministra biće jedina tačka dnevnog reda sednice čiji je početak zakazan u 10 sati. Siniša Mali je za gradonačelnika Beograda izabran u novembru 2013. godine. Diplomirao je i magistrirao na Ekonomskom fakultetu u Beogradu. Mali je 2001. godine bio postavljen za pomoćnika ministra za privatizaciju u sklopu Ministarstva za privredu i\n08.05.2018 u 10:17\nRTS: Mali umesto Vujovića\nSiniša Mali biće predložen za novog ministra finansija, objavila je danas Radio-televizija Srbije. Mali je prethodne četiri godine bio gradonačelnik Beograda. Ministar finansija Dušan Vujović, kako je saopšteno, odlučio je da se povuče sa te funkcije iz ličnih razloga i o tome je obavestio premijerku Srbije Anu Brnabić. Vujović je naveo da su u vreme njegovog mandata ostvareni značajni rezultati u vezi sa makroekonomskom stabilizacijom, fiskalnom konsolidacijom i strukturnim reformama. Kako je ranije saopštila Vlada, Ana Brnabić zahvalna je Dušanu Vujoviću na dosadašnjoj saradnji, posvećenosti ciljevima Vlade i postignutim rezultatima u resoru koji je vodio. (Beta)\n07.05.2018 u 10:24\nMali: Neću biti gradonačelnik, ne znam da li ću u vladu\nGradonačelnik Beograda Siniš Mali ponovio je danas da neće ostati na toj funkciji nakon formiranja nove gradske vlasti i naveo da će njegov angažman u Vladi Srbije zavisiti od odluke Aleksandra Vučića i SNS. Mali ističe da nikada nije „trčao za funkcijama”, te da mu je bila velika čast što je vodio Beograd četiri godine, grad u kome će, kako kaže, nastaviti da živi sa svojom decom. Upitan da li će sada savetovati premijerku Anu Brnabić kao ministar finansija ili privrede, on je naveo da će je, budući da se dugo znaju, savetovati pre svega kao prijatelj. „Savetovaću je kao prijatelj i kao osoba kojoj je interes bolji život naše dece. Nisam rekao da ulazim u vladu, videćemo šta će reći predsednik i SNS”, rekao je Mali za Prvu. On je podvukao da SNS ima 64 odbornika u Skupštini\n24.01.2018 u 12:20\nMali: Do kraja februara 600 radnih mesta u fabrici tekstila\nLAZAREVAC - U proizvodnom pogonu turskog „Birlešik tekstila” u Lazarevcu, koji je kupio nekadašnju fabriku „Beko”, u toku je probna proizvodnja sa 250 zaposlenih, a do kraja februara krenuće i puna proizvodnja sa 600 zaposlenih, izjavio je gradonačelnik Beograda Siniša Mali. Mali je, prilikom obilaska pogona, rekao da je do pre nekoliko meseci ta fabrička hala bila napuštena i da je od 2003. godine bivša fabrika „Beko” bila u stečaju. „Sada je ovde 250 novih zaposlenih, uglavnom žena, probna proizvodnja je u toku, a do kraja februara krenuće puna proizvodnja, sa 600 radnih mesta u Lazarevcu. To je primer kako se borimo svaki deo grada. Umesto onih koji su fabrike zatvarali, stavljali na njih katance, otpuštali ljude, mi otvaramo fabrike i nova radna mesta”, rekao je\n21.10.2021 u 10:36\nVMC Karaburma popunjen\n21.10.2021 u 10:16\nKon: Nedovoljne nove mere, skeptičan po pitanju rezultata\n21.10.2021 u 10:00\nRusija upozorava NATO oko članstva Ukrajine u Alijansi\n21.10.2021 u 09:46\nU Austriji se širi mutacija delta soja koronavirusa\n21.10.2021 u 09:44\nNaša prestonica vrhom pera\n21.10.2021 u 09:17


NOA mobilni telefoni dostupni i u Srbiji - Internet ogledalo\nYou are at:Home»News»NOA mobilni telefoni dostupni i u Srbiji\nBrend mobilnih telefona NOA od danas je i zvanično stigao u Srbiju, gde će se u ponudi naći šest modela budget-friendly smartfone uređaja.\nPortfolio ovog brenda u segmentu mobilnih telefona obuhvata tri serije: premijum seriju NOA Element, ulazne modele namenjene onima koji se prvi put susreću sa mobilnom tehnologijom NOA Core, kao i uređaje otporne na udarce i nepovoljne vremenske uslove NOA Rugged. U Srbiji će biti dostupni Core i Element modeli, uključujući flagship NOA N10 koji je drugu godinu zaredom dobitnik EISA Best Buy Smartphone nagrade koju dodeljuju članovi EISA, udruženja predstavnika specijalizovanih magazina iz 29 zemalja, uključujući iSrbiju. U premijum segmentu dostupni su i smart phone uređaji NOA N7 i NOA N1, kao i Core modeli L12, L11SE i android NEXT SE. „NOA teži da liderskoj poziciji u B segmentu pametnih telefona ostvari fokusirajući se na svoju affordable premium filozofiju. Cilj NOA brenda je da pruži\nnajnoviju tehnologiju širokoj publici po najboljoj mogućoj ceni, a uspešnost u ovoj nameri potvrđuju i nagrade za naš flagship model“, izjavio je Mario Pintar direktor marketinga kompanije Hangar 18 na zvaničnoj prezentaciji koja je danas održana za predstavnike medija i partnere.\nSpecifičnost NOA brenda je i NOA Element Premium Care usluga za sve korisnike uređaja iz premijum serije, a uz koju su tokom prvih 12 meseci garancijom obuhvaćene i nepredvidive štete nastale usled nepažnje korisnika, uključujući štetu nastalu zbog pada ili delovanja mehaničke sile. NOA mobilni telefoni su brend hrvatskog proizvođača mobilnih telefona i tableta iz Koprivnice, a dostupni su i na tržištima EU, Albanije, Bosne i Hercegovine, Makedonije, Crne Gore i Rusije.


Dalja istraga u aferi "Galenika", posle hapšenja bivšeg generalnog direktora Nenad Ognjenović (59) i sedmoro saradnika, usmeriće se na zloupotrebe pri određivanju diskontnih cena lekova, koje su nezakonito spuštane i do 80 odsto, a koje su deo gubitka firme od 120 miliona evra, sazanje "Blic".\n- Kada „Galenika” dobije licencu za proizvodnju lekova, pravi se receptura, određuje se količina sirovina za nabavku i dobavljači s kojim se sklapaju dugoročni ugovori, koji su obavezujući, ali je u slučaju „Galenike” dolazilo do promena dobavljača. Sledeća ključna tačka istrage je prodaja lekova, jer je „Galenika” imala pravo da određuje diskontne cene kako se lekovima približavao istek roka trajanja. Te cene spuštane su čak i do 80 odsto, što je ostavljalo veliki prostor za malverzacije. Koliko su ovakve cene imale uporište na tržištu, a koliko su stvar lopovluka, ostaje da se utvrdi - kažu u policiji, navodeći da je tadašnja upravljačka struktura 2008. preuzela „Galeniku” sa 40 miliona evra u plusu, a ostavila je u gubitku od 120 miliona evra.\nDirektor policije Milorad Veljović naveo je da u istrazi još nisu dotaknute upravljačke strukture, ali će i to biti urađeno.\n- Ne želim da licitiram imenima, ali niko neće biti pošteđen u daljoj istrazi jer su zloupotrebama ugroženi rad "Galenike" i tržište lekova - odgovorio je Veljović na pitanje da li je istragom obuhvaćen i funkcioner SPS Dejan Backović, predsednik UO „Galenike”, u vreme kada je Ognjenović bio direktor.\nGalenika Nenad Ognjenović Zloupotreba Hapšenje